title: Megalopolis

text: Megalopolis sijaitsi laajalla tasangolla, jonka läpi virtaa Alfeiós-joen sivuhaara Elissónas (antiikin Helisson). Kaupungin ympäröi noin yhdeksän kilometriä pitkä muuri. Joen pohjoispuolella sijaitsivat muun muassa kaupungin agora, Zeus Soterin temppeli sekä joukko stoia ja muita julkisia rakennuksia. Joen eteläpuolella sijaitsivat muun muassa Thersileion eli Arkadian liiton kokouspaikka sekä Megalopoliin teatteri, joka oli koko antiikin Kreikan suurin teatterirakennus.


title: Mideia

text:
Mideia () eli Midea () oli mykeneläisaikainen kaupunki Argoliin maakunnassa Kreikassa. Sen arkeologinen kohde sijaitsee Náfplion kunnassa noin 1,5 kilometriä etelään siitä nimensä saaneesta nykyisestä Midéan kylästä.
Mideia oli asuttuna varhaishelladiselta kaudelta 3000–2000 eaa. noin vuoteen 1200 eaa. Se oli Argoliin alueen kolmanneksi merkittävin mykeneläinen linnoitettu akropolis eli linnavuori Mykenen ja Tirynsin jälkeen. Antiikin aikana Mideia oli Argoksen alainen kylä.


title: Mideia

text: Mideia oli rakennettu noin 270 metriä korkean kukkulan huipulle. Se sijaitsee suurin piirtein Mykenen ja Tirynsin puolessa välissä. Kaupunki oli ympäröity kauttaaltaan kyklooppimuurilla lukuun ottamatta luonnostaan jyrkkää kaakkoisosaa, ja sen alue oli noin 24 000 neliömetriä. Muurissa on kaksi porttia. Mideian hautausmaa oli nykyisen Dendrán kylän alueella.


title: Mideia

text: Alueen arkeologiset kaivaukset alkoivat vuonna 1907 ja jatkuvat edelleen. Niitä suorittivat ensin saksalaiset arkeologit ja sitten Ruotsin Ateenan-instituutti.


title: Yangjiang

text: Yangjiang (, pinyin: Yángjiāng Shì) on prefektuuritason kaupunki Kiinan Guangdongin maakunnan länsiosassa. Kaupungin keskusta sijaitsee linnuntietä noin 195 kilometriä maakunnan pääkaupunki Kantonista lounaaseen. Kaupungin väkiluku on 2,4 miljoonaa (2010) ja pinta-ala 7 955 neliökilometriä.


title: Yangjiang

text:
Prefektuuri rajoittuu lännessä Maomingin, pohjoisessa Yunfun ja idässä Jiangmenin prefektuuritason kaupunkeihin. Etelässä naapurina on Etelä-Kiinan meri.
Piirikuntatasolla prefektuuri jakautuu 4 osaan. Osat ovat (numerointi kuten oheisessa kuvassa)


title: Olus

text: Olus ( tai "Olous"; , "Oloúnta") eli Olulis ( tai "Oloulis") oli antiikin aikainen kaupunki ja kaupunkivaltio ("polis") Kreetan saarella Kreikassa. Sen arkeologinen alue sijaitsee lähellä nykyistä Eloúntan kylää, noin seitsemän kilometriä pohjoiseen Ágios Nikólaoksen kaupungista.


title: Olus

text: Eloúntan alue on ollut asuttu jo minolaisena aikana. Oluksen kaupunkivaltio syntyi antiikin aikana. Sen mainitsee ensimmäisen kerran Homeros. Kaupungin nimi on esihelleeninen ja voi palautua minolaisaikaiseen nimistöön. Kaupunki sijaitsi Kalydónin eli Kolokýthan niemen muuhun Kreetaan yhdistävän, nykyisin Póros-nimellä tunnetun kannaksen kohdalla. Kaupungissa arvioidaan olleen noin 30 000 asukasta. Arkeologisiin löydöksiin kuuluu muun muassa Artemis Britomartiksen pyhäkkö ja satama. Kaupungissa palvottiin myös muun muassa Apollonia ja Zeus Tallaiosta. Kaupungin tiedetään lyöneen omaa rahaa ja olleen vihollisuuksissa läheisen Laton kaupungin kanssa.


title: Olus

text: Kaupunki kukoisti vielä roomalaisella ja bysanttilaisella ajalla. Viimeksi mainitulla ajalla kaupungissa oli kaksi basilikakirkkoa, joista toinen oli piispanistuin. Kaupunki hylättiin arabien hyökkäysten seurauksena 600-luvulla ja se upposi mereen joko maanvyörymän tai maanjäristyksen seurauksena noin vuonna 780. Osa siitä on edelleen nähtävissä meren pohjassa. Kaupunki on antanut nimensä Eloúntalle hieman muuttuneessa muodossa.


title: Tarrha

text: Tarrha (; myös "Tara", "Tarra") oli antiikin aikainen kaupunki ja kaupunkivaltio ("polis") Kreetan saarella Kreikassa. Se sijaitsi Samarián rotkon eteläpäässä rotkossa virtaavan virran itäreunalla nykyisen Sfakián kunnan alueella lähellä Agía Roumélin kylää.


title: Tarrha

text: Tarrhan asutus oli mahdollisesti peräisin minolaiselta ajalta. Antiikin aikana kaupunki oli Elyroksen kaupungin satama. 200-luvulla eaa. kaupunki oli osa vuoriston kaupunkivaltioiden liittoa, johon kuuluivat myös Elyros, Lissos, Syia, Poikilassos ja Hyrtakina. Suur-Kreikan Taraksen kaupunki oli mahdollisesti Tarrhan siirtokunta ja sai siitä nimensä. Kaupunki ja sen satama kukoistivat vielä roomalaisena ja bysanttilaisena aikana. Kaupunki hylättiin 600-luvulla.


title: Tarrha

text: Tarrha tuotti muun muassa lasiesineitä. Kaupungissa oli mm. Apollonin temppeli ja parantola. Temppelistä on säilynyt osia ja mosaiikkilattiaa Agía Roumélin Neitsyt Marian kuolonuneen nukkumisen kirkon ("Koímisi tis Theotókou") alueella. Kreikkalaisen mytologian mukaan Apollon kävi itse Tarrhan alueella lepäämässä surmattuaan Pythonin ja rakastui siellä nymfi Akakallikseen. Heidän syleilynsä kestivät niin kauan, että Apollon unohti käynnistää aamunkoiton. Tästä seurasi pisin koskaan koettu yö.


title: Pokémon: Advanced Challenge

text: Pokémon: Advanced Challenge on televisiosarja Pokémonin seitsemännen tuotantokauden nimi.


title: Pokémon: Advanced Challenge

text: Kausi alkoi Suomessa 25. maaliskuuta 2006 jaksolla "Siemeniä kerrakseen", ja päättyi 22. joulukuuta 2006 jaksoon "Tuomionpäivä". Ensimmäistä kertaa sarjan aikana kauden kaikki jaksot näytettiin Suomessa, ja myös kaikki tulevatkin kaudet on esitetty kokonaisuudessaan. MTV3 näytti ensiksi lokakuuhun asti kauden ensimmäiset 32 jaksoa. Kauden loppupuolella marras- ja joulukuussa noin joka toinen jakso näytettiin uudella maksukanavalla Subtv Juniorilla, ja joka toinen MTV3:lla. Suomessa tämä oli viimeinen Oy PVP Voice Ab:n jälkiäänittämä kausi.


title: Pokémon: Advanced Challenge

text: Kausi alkoi Kids' WB!:llä Yhdysvalloissa 11. syyskuuta 2004 jaksolla "What You Seed is What You Get". Seitsemäs tuotantokausi käsitti 52 jaksoa, joka päättyi jaksoon "Judgement Day!" 10. syyskuuta 2005.


title: Joitakin teknokukkasia

text: Joitakin teknokukkasia on Eero Merimaan valotaideteos Turun Raunistulassa, Aurajokirannan ulkoilupolun varressa. Se koostuu liiketunnistimilla toimivista, tyylitellyn kukan muotoisista, polun ylle kaartuvista värivalopylväistä. Vajaan parin metrin korkeudelle kohoaviin kukkiin syttyy hämärän tullen erivärisiä valoja, kun joku kulkee ohi.


title: Joitakin teknokukkasia

text: Taideteos on osa Turku 2011 -kulttuuripääkaupunkivuoden hanketta nimeltä ”Kulttuurikuntoilun keskuspuisto”, joka syntyi Turun kaupungin liikuntapalvelukeskuksen ja kulttuuriasiainkeskuksen yhteistyönä.


title: Onni Penttilä

text: Onni Penttilä (1915–7. helmikuuta 1986) oli suomalainen vuorineuvos ja Askon pääjohtaja. Hän oli koulutukseltaan ekonomi ja varatuomari. Hän sai vuorineuvoksen arvonimen 1968. Penttilä oli Askon Tehtaat Oy:n toimitusjohtaja 1952–1965, Asko Oy:n toimitusjohtaja 1965–1973 ja Asko-yhtymän pääjohtaja 1973–1976.


title: Easy A

text: Easy A on vuonna 2010 ensi-iltansa saanut komediaelokuva.


title: Easy A

text:
Kriitikoiden ylistämä elokuva kertoo lukiolaistytöstä nimeltä Olive, joka on kaikin puolin kunnollinen nuori nainen: hän ei ainoastaan ole siivosti käyttäytyvä ja hyvä oppilas, vaan myös vastuuntuntoinen – ja neitsyt. Välttääkseen telttaretken parhaanystävänsä Rhi'n ja tämän hippivanhempien kanssa Olive keksii hätävalheen: hän väittää menevänsä treffeille erään yliopistopojan kanssa, jota ei tietysti ole olemassakaan. Valhe kasvaa, kun Olive vielä väittää menettäneensä neitsyyden juuri tälle henkilölle. Kun koulun pahin juorukello saa tietää tämän paljastuksen, pian myös koko koulu on asiasta tietoinen. Hyväntahtoinen Olive haluaa vielä helpottaa homoystävänsä identiteettikärsimystä, ja valehtelee olleensa sängyssä myös tämän kanssa. Pian häntä aletaan pitää koulussa ”horona”, joka on muka maannut miltei kaikkien kanssa. Aluksi Olive nauttii tunnetuksi tulemisesta, mutta sillä on omat varjopuolensakin.
Kriitikot ottivat elokuvan vastaan yksimielisin kiitoksin. Rotten Tomatoes-sivuston arvioista 85% oli positiivisia, perustuen 175 arvosteluun. Sen painotettu keskiarvo oli 7.1/10. Metacriticin 34:stä arvostelusta positiivisia oli 72%. Internet-kriitikot sekä lehtien elokuva-arvostelijat kehuivat ennen kaikkea Emma Stonen roolisuoritusta.


title: Easy A

text: Elokuvan budjetti oli sangen pieni – lipputulot tuottivat sen jo pelkästään Pohjois-Amerikassa yhdeksänkertaisesti ja elokuvasta tuli taloudellinen jättimenestys.


title: Kari Penttinen

text: Kari Juhana Penttinen (17. helmikuuta 1918 Helsinki – 26. helmikuuta 2004 Espoo) oli suomalainen lääkäri ja professori.


title: Kari Penttinen

text: Penttisen vanhemmat olivat Martti Edvard Penttinen ja Elina Maria Nummelin ja puoliso vuodesta 1943 hammaslääkäri Marja Hellevi Rantanen. Penttinen tuli ylioppilaaksi Suomalaisesta normaalilyseosta 1935 ja valmistui lääketieteen lisensiaatiksi 1945. Tohtoriksi hän väitteli seuraavana vuonna. Penttinen oli Helsingin yliopiston bakteeriopin ja serologian dosentti vuodesta 1950, sisätautien erikoislääkärin pätevyyden hän sai 1952. Hän työskenteli uransa alkuvuosina sekä yliopiston että Helsingin yleisen sairaalan, mutta myös muun muassa Valtion seerumilaitoksen, lääkeyritys Orionin ja Henkivakuutusyhtiö Salaman palveluksessa. Vuonna 1952 alkanut vakuutuslääkärin ura jatkui Suomi-Salaman palveluksessa aina Penttisen eläköitymiseen vuonna 1983 saakka.


title: Kari Penttinen

text: Penttinen oli 1966–1983 Helsingin yliopiston virusopin henkilökohtainen ylimääräinen professori. Hänen tutkimusalaansa olivat virusrokotteet ja verihiutaleiden käyttö immunologisissa tutkimuksissa. Hän kehitti rokotteen sikotautia vastaan.


title: Kari Penttinen

text: Penttinen sai Äyräpää-palkinnon 1974. Sotilasarvoltaan hän oli lääkintämajuri.


title: Perheentupa

text: Perheentupa on suomalainen sukunimi seuraavilla henkilöillä:


title: Yunfu

text: Yunfu (, pinyin: Yúnfú Shì) on prefektuuritason kaupunki Kiinan Guangdongin maakunnan länsiosassa. Kaupungin keskusta sijaitsee linnuntietä noin 130 kilometriä maakunnan pääkaupunki Kantonista länteen. Kaupungin väkiluku on 2,37 miljoonaa (2010) ja pinta-ala 7 779 neliökilometriä.


title: Yunfu

text: Prefektuuri rajoittuu pohjoisessa Zhaoqingin, idässä Foshanin ja Jiangmenin, etelässä Yangjiangin ja Maomingin, sekä lännessä Wuzhoun prefektuuritason kaupunkeihin.


title: Yunfu

text: Piirikuntatasolla prefektuuri jaetaan viiteen osaan seuraavasti: ("Yunchengin ja Yun'anin piirien asukasluvut vanhojen rajojen mukaan")


title: Urheiluviikonloppu

text: Urheiluviikonloppu on Yle Urheilun tekemä urheiluohjelma. Urheiluviikonloppua esitetään Yle TV2 -kanavalla syksystä kevääseen, lähes joka viikonloppu. Lauantaisin ja sunnuntaisin esitettävä ohjelma on usean tunnin mittainen sisältäen suoria urheilulähetyksiä ja makasiiniohjelmia. Urheiluviikonlopun juontajia ovat muun muassa Kaj Kunnas, Niki Juusela, Kristiina Kekäläinen, Sinikka Rajamäki ja Inka Henelius.


title: Bancha

text: Bancha () on japanilainen vihreän teen luokka. Se koostuu teevuoden toisen ja kolmannen satokauden aikana kesällä ja syksyllä poimituista, senchan valmistuksessa hylätyistä isoista teelehdistä. Joskus banchaa luonnehditaan heikomman laatuluokan senchaksi. Joukossa on tyypillisesti satokauden alkua suuremmiksi kasvaneita ja vahvempia lehtiä ja versojen kärkiosia. Parhaan laatuinen bancha koostuu kesäkuussa (2. satokausi) kerätyistä teepensaan lehdistä. Banchan osuus japanilaisesta teetuotannosta on noin 9,8 %.


title: Bancha

text: Hinnaltaan edullista, arkista banchaa haudutetaan tyypillisesti 75–88 °C:n lämpöisessä vedessä 2–3 minuuttia. Toinen näkemys on, että haudutusveden lämpötila voi olla jopa 100 °C mutta että haudutusaika on lyhyt (15–30 s).


title: Bancha

text: Teejuoman makua ja tuoksua luonnehditaan paahteiseksi, länsimaalaisen teenjuojan mielestä usein miellyttäväksi muttei senchan tavoin maultaan hienostuneeksi. Maku on voimakas ja juoman väri kellertävä, (pitempään) haudutettuna kullankeltainen. Kofeiinipitoisuus (teiini) on matala, ja siksi banchaa usein suositaan iltateenä tai lastenteenä. Bancha on hyvin fluoripitoista ja siten hyväksi hampaille.


title: André-Louis Debierne

text: André-Louis Debierne (14. heinäkuuta 1874 – 31. elokuuta 1949, Pariisi) oli ranskalainen kemisti, joka tunnetaan työstään aktiniumin löytäjänä ja varhaisena radiokemian pioneerina.


title: André-Louis Debierne

text: Debierne opiskeli Pariisin École supérieure de physique et de chimie industrielles de la ville de Paris (ESPCI ParisTech) korkeakoulussa. Hän oli Charles Friedelin oppilas, ja läheinen ystävä Pierre ja Marie Curien kanssa, ja teki tieteellistä yhteistyötä heidän kanssaan. Vuonna 1899, hän löysi radioaktiivisen alkuaineen aktiniumin, jatkaessaan Curie-pariskunnan aloittamaa työtä pikivälkkeen parissa. Kaikki tieteenhistorioitsijat eivät ole yksimielisiä siitä, sisälsikö Debiernen alkuperäinen vuoden 1899 näyte aktiniumia, vai oliko sitä saatu vasta hänen 1904 julkaisemissaan kokeissa. Tästä syystä myös Friedrich Oskar Gieseliä, joka ensimmäisenä eristi puhdasta aktiniummetallia 1902, pidetään joissakin lähteissä myös tämän alkuaineen löytäjänä.


title: André-Louis Debierne

text: Pierre Curien kuoltua 1906, Debierne auttoi Marie Curieta kemian tutkimuksessa ja opetuksessa usean vuosikymmenen ajan. Vuonna 1910 he ensimmäisinä valmistivat metallista radiumia nähtävissä olevia määriä. Tätä he käyttivät muiden radiumyhdisteiden valmistamiseen ja niiden ominaisuuksien tutkimiseen.


title: Reichsjägerhof Rominten

text: Reichsjägerhof Rominten oli Hermann Göringin metsästysmaja vuosina 1936–1944 Romintenin Nummilla (; ) Itä-Preussissa. Metsästysmajan ja bunkkerin rauniot ovat nykyisellä Kaliningradin alueella.


title: Reichsjägerhof Rominten

text: Romintenin nummet olivat Saksan keisari Vilhelm II:n metsästysmaina vuosina 1890–1913. Keisarilla oli metsästysmaja, jota kutsuttiin nimellä "Jagdschloss Rominten".


title: Reichsjägerhof Rominten

text: Adolf Hitlerin noustua valtaan 30. tammikuuta 1933 Hermann Göringistä tuli Hitlerin valtakunnanhallituksen salkuton ministeri ja vuonna 1934 hänet nimitettiin valtakunnan jahti- ja metsänhoitomestariksi. Maanpaossa asunut keisari Vilhelm II ei sallinut Göringin käyttää tai asua Jagdschloss Romintenissa.


title: Reichsjägerhof Rominten

text: Vuonna 1935 Göring rakennutti oman metsästysmajansa Reichsjägerhof Romintenin muutamia kilometrejä pohjoiseen keisarin metsästysmajasta.


title: Reichsjägerhof Rominten

text:
Suomen Marsalkka Carl Gustaf Emil Mannerheim oli Hermann Göringin vieraana 27.–28. kesäkuuta 1942 Reichsjägerhofíssa Saksaan tekemänsä vastavierailun yhteydessä .
Venäläisten hyökkäyksen lähestyessä Itä-Preussin aluetta metsästysmajassa toimi hetken aikaa Göringin esikunta.


title: Reichsjägerhof Rominten

text: Reichsjägerhof Rominten sijaisee Kaliningradin alueen kaakkoisosassa Venäjän ja Puolan välisellä rajavyöhykkeellä. Lähin venäläinen kaupunki on Gusev () ; ).


title: Reichsjägerhof Rominten

text: Romintenin metsässä on kaksi opastaulua, joissa on mm. seuraavaa tekstiä: Valtakunnanmarsalkka Hermann Göring rakennutti metsästysmajansa alle bunkkerin vuonna 1940. Reichsjägerhof'issa vierailivat Iso-Britannian suurlähettiläs Sir Nevile Hendersson, Puolan suurlähettiläs Jozef Lipski, Suomen Marsalkka Carl Gustav Mannerheim, Reichsführer-SS Heinrich Himmler, ulkoministeri Joachim von Ribbentrop ja Itä-Preussin gauleiter Erich Koch. Todisteita on myös Neuvostoliiton NKVDn turvallisuusjohtaja Lavrenti Berijan neuvottelusta majassa vuonna 1940.


title: Reichsjägerhof Rominten

text: Lokakuun 16. päivänä 1944 Göring oli viimeistä kertaa metsäsästämässä. Lokakuun 20. päivänä 1944 Puna-armeijan hyökättyä Gumbinnenin alueelle, taloa vartioinut metsänvartijaa poltti muut Romintenin alueen rakennukset paitsi oman talonsa.


title: Reichsjägerhof Rominten

text: Lokakuussa 2015 julkaistun saksalaisen Königsberger Express-lehden mukaan aluetta suunnitellaan rakennettavaksi uudelleen


title: Hōjicha

text: Hōjicha (, ’paahdettu tee’) on japanilainen vihreän teen luokka. Väriltään ruskea tee on valmistettu paahtamalla noin 200 °C:n lämpötilassa banchaa, joskus senchaa tai kukichaa muutaman minuutin ajan.


title: Hōjicha

text: Juoma on kehitetty Japanin Kiotossa 1920-luvulla. Tarinan mukaan paikallisella kauppiaalla oli varasto vanhoja vihreän teen lehtiä. Kauppias paahtoi ne ja näin otti lehdet jatkokäyttöön eikä heittänyt niitä menemään.


title: Hōjicha

text: Hōjichan haudutukseen sopii 80–90 °C:n vesi, aika 1 minuutti. Tee sopii 2-3 haudutukseen. Toisen lähestymisen mukaan teelehtiä haudutetaan 100 °C:n vedessä 15–30 sekuntia.


title: Hōjicha

text: Väriltään punaruskehtavassa, lempeäluonteisessa teejuomassa on lievä pähkinäinen, hunajainen tai paahteinen maku. Maun paahteisuus riippuu paahdon voimakkuudesta. Kitkeryys on käytännössä poissa. Kofeiinipitoisuus (teiini) on matala, ja se sopii jääteeksi ja ruokajuomaksi. Tee käy lapsille ja iäkkäämmille. Teen kerrotaan sisältävän runsaasti verisuonia vahvistavaa P-vitamiinia, ja sitä voidaan juoda lääkkeidenkin kanssa, ja siksi juomaa suositaan japanilaisissa sairaaloissa. Teelehtien paahtaminen tosin vähentää monia vihreän teen terveellisenä pidettyjä ominaisuuksia.


title: Juan Marén

text: Juan Luis Marén Delís (s. 20. maaliskuuta 1971 Santiago de Cuba) on kuubalainen kreikkalais-roomalaisen tyylin painija. Hän edusti synnyinkaupunkinsa Cerro Pelado -seuraa.


title: Juan Marén

text: Marén saavutti olympiapronssia 62 kg:n painoluokassa Barcelonassa 1992 kukistettuaan pronssiottelussa puolalaisen Włodzimierz Zawadzkin. Atlantan olympialaisissa 1996 hän sai samassa sarjassa hopeaa hävittyään loppuottelussa Zawadzkille. Hän saavutti olympiahopeaa 63-kiloisissa Sydneyssä 2000 hävittyään loppuottelussa venäläiselle Varteres Samurgaševille.


title: Juan Marén

text: Marén sai MM-kilpailuissa 62 kg:n sarjassa pronssia Varnassa 1991 ja Tukholmassa 1993 sekä sijoittui kymmenenneksi Prahassa 1995. 63-kiloisissa hän oli neljäs Patraksessa 2001, viides Gävlessä 1998 ja kuudes Wrocławissa 1997. 66 kg:n painoluokassa hän sijoittui kahdeksanneksi Moskovan MM-kilpailuissa 2002.


title: Juan Marén

text: Marén voitti junioreiden maailmanmestaruuden 58-kiloisissa 1988 ja sai nuorten MM-hopeaa 62-kiloisissa 1989. Hän voitti maailmancupissa 62 kg:n sarjan 1992 ja 1995 sekä sijoittui kolmanneksi 1996.


title: Juan Marén

text: Marén voitti Pan-Amerikan kisoissa kultaa 62 kg:n painoluokassa Havannassa 1991 ja Mar del Platassa 1995, 63-kiloisissa Winnipegissä 1999 ja 66-kiloisissa Santo Domingossa 2003. Hän voitti Pan-Amerikan-mestaruuden 62 kg:n sarjassa 1991, 1992, 1993 ja 1994, 63-kiloisissa 1997, 1998, 2000 ja 2001 sekä 66-kiloisissa 2002.


title: Juan Marén

text: Marén voitti Keski-Amerikan ja Karibian kisoissa kultaa 62 kg:n painoluokassa 1990 ja 1993. Hän voitti Keski-Amerikan-mestaruuden samassa painoluokassa 1990.


title: Spotlight (elokuva)

text: Spotlight on vuonna 2015 ensi-iltansa saanut yhdysvaltalainen draamaelokuva, jonka on ohjannut Tom McCarthy. Sen on käsikirjoittanut McCarthy yhdessä Josh Singerin kanssa. Elokuvan pääosissa esiintyvät Mark Ruffalo, Michael Keaton, Rachel McAdams, Liev Schreiber, John Slattery ja Stanley Tucci. "Spotlight" kertoo "The Boston Globen" reportaasista katolisen kirkon seksiskandaalista Bostonissa. "The Globe" voitti reportaasillaan Pulitzer-palkinnon vuonna 2003.


title: Spotlight (elokuva)

text: "Spotlight" sai ensi-iltansa Venetsian elokuvajuhlilla 3. syyskuuta 2015 ja Yhdysvalloissa 6. marraskuuta 2015.


title: Spotlight (elokuva)

text: "Spotlight" on saanut laajasti kehuja elokuvakriitikoilta. Arvosteluja keräävä sivusto Rotten Tomatoes on laskenut elokuvalle pistemäärän 96% perustuen 240 arvosteluun, joiden keskimääräinen arvosana on 8,9/10. Metacriticissä elokuvalla on 93 pistettä 100:sta merkiten ”yleisiä kehuja”.


title: Spotlight (elokuva)

text: "Spotlight" voitti parhaan elokuvan Oscarin ja palkinnon alkuperäisestä käsikirjoituksesta. Lisäksi elokuva oli ehdolla parhaan ohjauksen, miessivuosan (Mark Ruffalo), naissivuosan (Rachel McAdams) ja leikkauksen (Tom McArdle) kategorioissa.


title: Spotlight (elokuva)

text: Se oli myös ehdolla kolmeen Golden Globe -palkintoon parhaasta draamaelokuvasta, ohjauksesta ja käsikirjoituksesta.


title: Spotlight (elokuva)

text: "Spotlight" on ollut useiden kriitikoiden listalla vuoden 2015 parhaista elokuvasta.


title: Spotlight (elokuva)

text: Vuonna 2016 "Spotlight" äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Timo Korpimaa

text: Johannes Timoteus "Timo" Korpimaa (vuoteen 1906 Helenius, 11. joulukuuta 1883 Hämeenlinna – 29. joulukuuta 1960 Hämeenlinna) oli suomalainen toimittaja ja asianajaja, joka 1900-luvun alkuvuosina kuului aseellista vallankumousta kannattaneisiin akateemisiin nuorsosialisteihin. Hänet tunnettiin myös sortovuosien aikaisesta toiminnastaan työläisaktivistien liikkeessä.


title: Timo Korpimaa

text: Korpimaa syntyi Hämeenlinnassa satulasepän perheeseen. Kirjoitettuaan ylioppilaaksi Hämeenlinnan lyseosta, hän opiskeli myöhemmin Liikemiesten Kauppaopistossa sekä Helsingin yliopistossa. Opiskeluaikoinaan ensimmäisen sortokauden aikana hän liittyi mukaan venäläistämistoimia vastustavaan aktivistiliikkeeseen. Huhtikuussa 1904 Helsingin työväentalolla perustettiin sosialisti- ja työläisaktivistien järjestö, jonka johdossa oli Matti Turkia. Korpimaa toimi Yrjö Mäkelinin kanssa yhdysmiehenä järjestön ja porvarillisten aktivistien välillä. Maaliskuussa 1905 Korpimaa oli Helsingin Vanhalla ylioppilastalolla perustamassa Ylioppilaiden Sosialidemokraattista Yhdistystä ja tuli samalla mukaan sosialidemokraattisen puolueen toimintaan. Karl Marxin ja Karl Kautskyn ohella hänen poliittisiin esikuviinsa lukeutui muun muassa ruotsalainen radikaali sosialisti Hinke Bergegren. Väkivaltaista vallankumousta kannattavaa linjaansa Korpimaa perusteli muun muassa sillä, että keisari pystyi halutessaan mitätöimään eduskunnan päätökset, joten ainoaksi keinoksi uudistuksille jäi vallankumous.


title: Timo Korpimaa

text: Vuoden 1906 Oulun puoluekokouksen aikana Korpimaa osallistui nuorsosialistien järjestämään salaiseen kokoukseen, jossa he työläisaktivistien kanssa päättivät organisoida SDP:lle maanalaisen rinnakkaisjärjestön. Hänen lisäkseen tapaamiseen ottivat osaa muun muassa Sulo ja Wäinö Wuolijoki sekä Leo Laukki. Elokuussa järjestetyn puoluekokouksen jälkeen Korpimaa alkoi puuhaamaan Tampereelle maanalaisesti toimivaa vallankumousjärjestöä, johon syyskuun aikana liittyi jo toistasataa jäsentä.


title: Timo Korpimaa

text: Nuorsosialistien vankka kannatus sai maltillisempiin vanhemman polven sosialisteihin kuuluneen päätoimittaja Yrjö Mäkelinin sekä Kössi Kaatran ja Vihtori Kososen eroamaan Tampereella ilmestyneen "Kansan Lehden" palveluksesta. Myöhemmin lokakuussa sen uudeksi päätoimittajaksi valittiin Korpimaa, josta huolimatta lehti jatkoi vielä jonkin aikaa Mäkelinin kirjoitusten julkaisua. Korpimaan linjalla oli kuitenkin lukijoiden enemmistön tuki ja tammikuussa 1907 "Kansan Lehti" viimein luopui Mäkelinin kirjoitusten julkaisemisesta. Korpimaan aika lehdessä jäi lopulta lyhyeksi, sillä hän muutti Helsinkiin vielä saman vuoden aikana. Myöhemmin hän toimi muun muassa asianajajana syntymäkaupungissaan Hämeenlinnassa.


title: Timo Korpimaa

text: Korpimaa julkaisi lukuisten poliittisten pamflettien ohella myös kolme laajempaa teosta. Niistä merkittävimpiä ovat sortokausien aktivismia käsittelevä muistelmateos "Salaisilla poluilla" sekä vuonna 1914 julkaistu "Maamme sosialidemokratia", jossa Korpimaa arvosteli kovasanaisesti muun muassa Otto Wille Kuusista sekä Kullervo Mannerta. Vuonna 1923 hän laati yli 3 000 hakusanaa sisältävän sivistyssanakirjan "Vieraskielisten sanojen selityksiä", joka oli tarkoitettu vieraita kieliä taitamattomille. Lisäksi Korpimaa käänsi sosialidemokraattisten teoreetikkojen Hugo Lindemannin ja Eduard Bernsteinin teoksia.


title: Gloucester (täsmennyssivu)

text: Gloucester voi tarkoittaa ainakin seuraavia:


title: Goito

text: Goito on Italian Lombardiassa Mantovan maakunnassa sijaitseva noin 10 000 asukkaan kunta. Se sijaitsee maakunnan pohjoisosassa eli Ylä-Mantovassa ("Alto Mantovano") Minciojoen varrella. Kunnan nimen arvellaan viittaavan itägootteihin, jotka pitivät aluetta hallussaan 400-luvulla jaa.


title: Goito

text: Goito on perustettu roomalaisajalla paikkaan, jossa Cremonan ja Veronan välinen tie ylittää Minciojoen. Myöhäiskeskiajalla se oli Canossa-suvun omistuksessa. 1400-luvulla siitä kiistelivät Viscontin ja Gonzagan suvut, ja kesällä 1453 kiista päättyi markiisi Ludovico III Gonzagan voittoon. Gonzaga-suku rakensi palatsinsa Goitoon ja palkkasi taiteilija Andrea Mantegnan työskentelemään siellä. 1700-luvun lopulta alkaen alue oli Ranskan ja Itävallan kiistakapula. Italian yhdistymisvaiheessa käyty Italian ja Itävallan välinen Goiton taistelu 1848 päättyi maan yhdistymistä ajaneiden piemontelaisten joukkojen voittoon.


title: Eräpyhä

text: Eräpyhä on kallioinen niemi Längelmävedessä Oriveden Eräjärvellä Uiherlan kylän Eräpyhän kulmakunnalla. Niemessä on luonnonsuojelualue ja virkistysalue. Niemen kärjessä, noin 25 metrin korkeudella vedenpinnasta on pronssikautiseksi hautaröykkiöksi määritelty kiviraunio, jota kutsutaan Nunnankirkoksi. Eräpyhän niemi on valtakunnallisesti merkittävä kallioalue sekä maisemallisin, geologisin että biologisin perustein. Erityisen huomattava on alueella oleva liki kilometrin pituinen kalliojyrkänne.


title: Gunnar Joutsensaari

text: Kaarlo Gunnar Johannes Joutsensaari (23. heinäkuuta 1927 Viipuri – 16. elokuuta 1991 Paimio) oli suomalainen lakimies ja Suomen Maaseudun Puolueen kansanedustaja.


title: Gunnar Joutsensaari

text: Gunnar Joutsensaari valmistui lainopin kandidaatiksi vuonna 1953 ja sai varatuomarin arvon vuonna 1960. Hän toimi ylimääräisenä esittelijänä maatalousministeriön asutusasiainosastolla vuosina 1954–1956 ja esittelijänä valtiovarainministeriössä vuosina 1956–1957 sekä toimistopäällikkönä Turun kaupungin verovirastossa vuosina 1957–1960. Vuosina 1961–1972 hän työskenteli viskaalina Turun hovioikeudessa, vuosina 1972–1975 vt. kihlakunnantuomarina Jämsän tuomiokunnassa, vuosina 1975–1984 kihlakunnantuomarina Halikon tuomiokunnassa, vuosina 1984–1987 hovioikeudenneuvoksena Turun hovioikeudessa sekä vuodesta 1987 kihlakunnantuomarina Piikkiön tuomiokunnassa. Joutsensaari oli Paimion kunnanvaltuuston jäsen vuodesta 1964 ja valtuuston puheenjohtaja vuosina 1964–1968 sekä Paimion kunnanhallituksen jäsen vuosina 1969–1976. Lisäksi hän toimi Karjalan Liiton lakimiehenä vuodesta 1987. Sotilasarvoltaan Joutsensaari oli reservin kapteeni.


title: Gunnar Joutsensaari

text: Gunnar Joutsensaari nousi SMP:n kansanedustajaksi varasijalta Turun läänin eteläisestä vaalipiiristä marraskuun alussa 1989, jolloin Pekka Vennamo erosi eduskunnasta siirtyessään Posti- ja telelaitoksen pääjohtajaksi, ja työskenteli eduskunnassa vaalikauden loppuun saakka.


title: Pjotr Pavlenski

text: Pjotr Pavlenski (s. 1984) on venäläinen performanssitaiteilija. Hänet tunnetaan erilaisista kansalaisoikeuksia puolustavista tempauksistaan. Vuonna 2012 hän ompeli huulet yhteen, kun Pussy Riot oli saanut vankilatuomion. Marraskuussa 2015 hän kuvasi videon, jossa hän seisoo palavien ovien edessä vastalauseena Venäjän turvallisuusorganisaation FSB:n toiminnalle.


title: O’Neill

text: O’Neill tai O’Neil on muun muassa seuraavien henkilöiden sukunimi:


title: Sabbioneta

text: Sabbioneta on Italian Lombardiassa Mantovan maakunnassa sijaitseva noin 4 300 asukkaan kaupunki ja kunta. Se sijaitsee Pojoen tuntumassa kolmekymmentä kilometriä Parman pohjoispuolella. Vuodesta 2008 alkaen se on kuulunut yhdessä Mantovan kanssa Unescon maailmanperintöluetteloon.


title: Sabbioneta

text: Sabionetan perusti 1500-luvun lopulla herttua Vespasiano I Gonzaga saadakseen itselleen asuntopalatsin ja linnakkeen. Juuri tuolloin oli julkaistu renessanssikauden kaupungin ihanteellinen rakenne (Vincenzo Scamozzin teos "L’Idea dell’Architettura Universale"), ja Vespasiano Gonzaga rakennutti kaupunkinsa tarkasti tämän mukaiseksi.


title: Sabbioneta

text: Kaupungin tärkeimmät nähtävyydet ovat "Palazzo Ducale" (herttuan palatsi, nykyinen kaupungintalo), "Palazzo del Giardino" (kesäpalatsi), "Galleria" ja sen trompe-l'oeil -freskot, "Teatro all'Antica" (ensimmäinen antiikin jälkeen rakennettu teatteritalo), juutalaiskortteli ja sen synagoga sekä kirkot "Assunta, Incoronata" ja "Carmine".


title: Charles Herbert

text: Charles Herbert (23. joulukuuta 1948 – 31. lokakuuta 2015) oli yhdysvaltalainen näyttelijä joka loi uransa lapsitähtenä muun muassa elokuvissa "Puhelu tuntemattomalta", "Kuolemanloukku O.K. Corral" ja "Lemmenlaiva". Hän teki 20 elokuvaa ja näytteli 50 televisiosarjassa. Myöhemmin hän oli huumeriippuvainen vuosikymmeniä.


title: TorqueFlite

text: TorqueFlite (kirjoitetaan usein myös muotoon "Torqueflite") on Chrysler Corporationin valmistamien automaattivaihteistojen nimi ja myös rekisteröity tavaramerkki. Kolmeportainen TorqueFlite esiteltiin mallivuoden 1956 lopulla, kaksiportaisen PowerFliten seuraajaksi. 1990-luvulla TorqueFlite-nimi pudotettiin käytöstä, pelkän aakkosnumeerisen merkintätavan ollessa vallitseva käytäntö. Viimeisimmissä 8-portaisissa, ZF-perustaisissa "pickup truckien" vaihteistoissa, nimi on otettu uudelleen käyttöön.


title: TorqueFlite

text: Torqueflite-automaatin rakenteena on momentinmuunnin ja Simpson-planeettavaihde, jossa on kaksi yksinkertaista planeettapyörästöä ja niillä yhteinen aurinkopyörä. Chrysler Corporation osti planeettavaihteiston lisenssin sen kehittäjältä, Howard Simpsonilta, vuonna 1955.


title: TorqueFlite

text: Ensimmäisissä Torqueflite-automaateissa oli kolme vaihdetta eteenpäin sekä peruutusvaihde. Vältyssuhteet olivat I-vaihde: 2,45:1, II-vaihde: 1,45:1, III-vaihde: 1.00:1. Vaihteiden valinta tapahtui kojelaudan painonappikatkaisijoiden avulla. Painonapit käyttivät vaijereita, jotka ohjasivat vaihteiston venttiilikoneistoa. Painonappien järjestely vaihteli auton mallin ja valmistusvuoden mukaan. Järjestys oli R-N-D-2-1 joko ylhäältä alas pystyssä, vasemmalta oikealle vaakarivissä tai myötäpäivään, alkaen ylävasemmalta, jos napit oli asetettu kaarevaan järjestykseen.


title: TorqueFlite

text: "P" eli parkkilukko lisättiin toimintoihin alumiinikuoristen versioiden, "standard-duty" A-904:n vuonna 1960 ja "heavy-duty" A-727:n vuonna 1962, markkinoille tulon myötä. Painonappien viereen tuli erillinen vipu, joka "Park"-asentoon käännettäessä kytki vaihteiston vapaalle ja lukitsi vaihteiston ulostuloakselin pyörimisen estävän käpälän. Kun vipu käännettiin pois "Park"-asennosta, se samalla vapautti painonappien lukituksen ja haluttu vaihde voitiin kytkeä. Painonapit korvattiin perinteisellä rattiakselin putkeen yhdistetyllä- tai lattiavalitsimella Chryslerin mallivuoden 1965 autoihin. Lattiavalitsin oli tosin ollut jo edellisenä vuonna saatavilla joihinkin urheilullisiin malleihin.


title: TorqueFlite

text: Aivan kuten General Motorsin Hydramatic-vaihteistossa, Torqueflite kytkee päälle I-vaihteen, kun on valittu D tai II-vaihde. Jotkin tuon aikakauden automaattivaihteistot, kuten Ford tai Borg-Warner, kytkivät päälle II-vaihteen ja I-vaihde oli haluttaessa kytkettävä itse.


title: TorqueFlite

text: Vuonna 1962 lauhdutinputkilinjaan lisättiin läpivirtaussuodatin. Vuonna 1964 läpivirtaussuodatin ja öljypumpun imuputken sihti vaihdettiin monin verroin tehokkaampaan panelimalliseen suodattimeen. Tämän johdosta vaihteistoöljyn käyttöikä nostettiin 12 000:sta mailista (19 000 km) 50 000:een mailiin (80 000 km) ja öljypohjan tyhjennystulpasta luovuttiin.


title: TorqueFlite

text: Vuonna 1966 vaijerikäyttöiset vaihteiston ohjaus ja parkkilukon kytkentä vaihtuivat vipuvälitteiseen ohjaukseen. Vaihteiston valmistuskustannuksien karsimiseksi ja rakenteen yksinkertaistamiseksi, aiemmin kahdella öljypumpulla varustetun TorqueFliten taempi pumppu jätettiin pois, tämän johosta auton mäkistartti tai käynnistäminen työntämällä eivät enää olleet mahdollisia. Chryslerin insinöörit perustelivat muutosta autojen sähkö- ja polttoainejärjestelmien luotettavuuden parantumisella, jonka johdosta autoja ei enää tarvitse työntää käyntiin. Aikaisemmin eri valmistajien automaattivaihteistojen vaihdekaavio vaihteli merkeittäin ja malleittain. Tämän johdosta TorqueFlitessä oli turvatoimintona venttiili, jokä kytki vaihteiston vapaalle, jos peruutusvaihde kytkettiin auton liikkuessa eteenpäin yli kolmen mailin tuntinopeudella (5 km/h). Society of Automotive Engineersin (SAE) annettua standardin vaihdekaaviolle ja vaihteenvalitsimen turvalukituksen myötä, tämä venttiili jäi tarpeettomaksi ja poistettiin samoihin aikoihin.


title: TorqueFlite

text: Vuonna 1968 6-sylinteristen moottorien yhteyteen asennettujen A-904 vaihteistojen toimintaa parannettiin siten, että vaihteisto valitsi alemman portaan kiihdytettäessä jo osittaisella kaasupolkimen painalluksella. Aiemmin automaattivaihteisto oli vaihtanut alaspäin vain kun kaasupoljin oli painettu pohjaan. Tämä muutos mahdollisti auton miellyttävän käytön kaupunkinopeuksissa harvemmilla perävälityksillä — nyt autot joiden perävälitys oli ollut esim. 2,93:1 tai 3,23:1 voitiin varustaa välityksellä 2,76:1. Osakaasutoiminto otettiin käyttöön V8-moottoreiden yhteyteen asennetuissa A-904-vaihteistoissa vuonna 1969 ja valtaosassa A-727-vaihteistoja vuosien 1970–1971 aikana.


title: TorqueFlite

text: Vuonna 1978 valtaosa Torqueflite-vaihteistoista varustettiin lukkoturbiinilla Tämä toiminto kytki mekaanisesti momentinmuuntimen turbiinipyörän ja pumppupyörän yhdeksi, samaa nopeutta pyöriväksi komponentiksi. Näin turbiinin tehohäviö saatiin poistettua ja siten parannettua auton polttoainetaloutta maantiekäytössä. Samalla momentinmuuntimen tyhjennystulpasta luovuttiin.


title: TorqueFlite

text: Riippuen auton mallista ja valmistusvuodesta, Torqueflite-automaattivaihteisto oli joko valinnainen- tai vakiovaruste kaikissa Chrysler Corporationin merkeissä: Plymouth, Dodge, DeSoto, Chrysler ja Imperial. American Motors Corporation käytti näitä vaihteistoja vuodesta 1972, nimellä "TorqueCommand". Muita käyttäjiä olivat mm. Jeep, International Harvester, Maserati Quattroporte, Monteverdi sekä Bristol ja lukuisa määrä erilaisia hyötyajoneuvo- ja työkonesovelluksia. Dodgen vaneissa ja truckeissa vaihteiston nimi oli "LoadFlite".


title: TorqueFlite

text: 1990-luvulla vaihteistot saivat uudet nimet mutta alkuperäinen Torqueflite oli usean Chryslerin suunnitteleman ja valmistaman vaihteiston perustana vuoteen 2008 asti, etuvetoisissa autoissa vuoteen 2001.


title: TorqueFlite

text: Vuoteen 1992 asti Torqueflite-vaihteistojen mallinumerointi noudattaa tehtaan sisäistä numerointijärjestelmää, eikä kerro mitään itse vaihteiston ominaisuuksista. Vaihteistomallien tunnus alkoi kirjaimella "A", jota seurasi kolme numeroa. Vuodesta 1992 alkaen mallinumerointi muuttui nelimerkkiseksi ja se erittelee vaihteiston ominaisuudet seuraavalla tavalla:


title: TorqueFlite

text:
Ensimmäinen TorqueFlite oli mallinumeroltaan A488. Vaihteiston kuori oli valurautaa ja siinä oli erillinen turbiinikoppa. Parkkilukkoa ei ollut.
Välityssuhteet:
A500, josta myöhemmin tuli 40RH/42RH (hydromekaanisesti ohjattu) tai 40RE/42RE/44RE (sähköisesti ohjattu, vuodesta 1996 eteenpäin), oli johdannainen A904-vaihteistosta. Se esiteltiin mallivuodelle 1989, 3,9- ja 5,2-litraisten moottorien yhteydessä käyettävänä, kevyiden hyötyajoneuvojen ja maastoautojen sovelluksena. Kyseessä oli Chryslerin ensimmäinen neliportainen automaattivaihteisto tähän käyttötarkoitukseen. Neljäs ajovaihde eteenpäin saatiin aikaan vaihteiston jatkeena olleella ylivaihdeyksiköllä. 42RLE korvasi tämän vaihteiston vuonna 2004.


title: TorqueFlite

text:
Välityssuhteet:
A500 on asennettu seuraaviin ajoneuvoihin:


title: TorqueFlite

text: A518, josta myöhemmin tuli 46RH (hydromekaanisestti ohjattu) ja 46RE (sähköisesti ohjattu), oli johdannainen A727-vaihteistosta ja tarkoitettu keskiraskaille hyötyajoneuvoille. Neljäs ajovaihde eteenpäin oli toteutettu vaihteiston jatkeena olleella ylivaihdeyksiköllä. Käyttöön se otettiin 1990-luvun alussa.


title: TorqueFlite

text:
Välityssuhteet:
A518 on asennettu seuraaviin ajoneuvoihin:


title: TorqueFlite

text: A618, josta myöhemmin tuli 47RH (hydromekaanisesti ohjattu) ja 47RE (sähköisesti ohjattu), on A518-vaihteiston raskas versio. Sitä käytettiin keskiraskaissa ja raskaissa vaneissa ja lava-autoissa 1990-luvun puolivälistä lähtien. Vaihteisto on periaatteessa A727 ylivaihteella ja vahvemmilla komponenteilla, jotka kestävät 5,9 litran Cummins Turbo-Dieselin tai 8 litran V10-moottorien vääntömomentit. Vaihteiston sisäänmenoakselin sallittu vääntömomentti on 610 Nm.


title: TorqueFlite

text:
Välityssuhteet:
A618 on asennettu seuraaviin ajoneuvoihin:


title: TorqueFlite

text: A727 korvasi A488:n vuonna 1962, myöhemmin vaihteistosta tuli nimeltään 36RH ja 37RH). Yksiosaisen alumiinikuorensa ansiosta se oli 27 kg valurautaista edeltäjäänsä kevyempi. A727:n varustukseen kuului parkkilukkokäpälä, lukuun ottamatta vuoden 1962 Chrysler-sovelluksia, joissa vaihteiston hännässä on rumpujarru. Momentinmuuntimen halkaisija on 10,75" (27,3 cm) tai 11,75" (29,8 cm). Vaihteisto on edullisen hintansa lisäksi erittäin varmatoiminen ja vahva ja se on vakiosovellusten lisäksi suosittu vaihteisto mm. kiihdytysautoissa, off-roadingissa ja esimerkiksi show- ja stunt-näytöksiä ajavissa monster truckeissa.


title: TorqueFlite

text:
Välityssuhteet:
A727 on asennettu seuraavien moottorien yhteyteen:


title: TorqueFlite

text: A904, josta myöhemmin tuli 30RH, esiteltiin vuonna 1960. Se oli tarkoitettu asennettavaksi Chrysler Slant 6-moottorien ja pienien V8-moottorien yhteyteen. Etupakassa on kolme kytkinlevyä ja takana kaksi. Ensimmäinen V8-sovellus oli vuoden 1964 273. Ajoneuvosovellukset olivat henkilöautoja tai standard-duty hyötyajoneuvoja. Momentinmuuntimen halkaisija on 10,75" (27,3 cm). Vaihteistosta on myös pienempikokoinen versio, 10 tuuman (25 cm) momentinmuuntimella. Tätä versiota käytettiin Mitsubishin valmistamien Galantin ja Lancerin Yhdysvaltain vientiversioiden, Dodge Coltin ja Plymouth Champin vaihteistona.


title: TorqueFlite

text: Välityssuhteet n. -1981:


title: TorqueFlite

text: Välityssuhteet n. 1981-:


title: TorqueFlite

text: A904 on asennettu seuraavien moottorien yhteyteen:


title: TorqueFlite

text: A998, myöhemmin 31RH, on medium-duty luokan vaihteisto, joka on jatkojalostettu A904:sta. Se on suunniteltu keskitehoisten V8-moottorien ja 3,9 (239) V6-moottorien yhteydessä käytettäväksi.


title: TorqueFlite

text:
A998:n etummaisessa pakassa on neljä tai viisi kytkinlevyä, taemmassa kolme. Vaihteisto on vahvistettu versio A904:sta ja tarkoitettiin aluksi 318 V8:n kaksikurkkuisella kaasuttimella varustettujen moottoreiden jatkeeksi. Ensiesiintymisensä vaihteisto suoritti vuoden 1975 Dodge Coronetin poliisi- ja julkishallinnon käyttöön tarkoitetussa versiossa, jonka moottorina oli 360 V8 kaksikurkkuisella kaasuttimella. Kaikkien vuosina 1981-1988 valmistettujen A998-vaihteistojen kytkin on viisilevyinen. A998-vaihteistossa ei ole takaservolla leveämpää pantaa kuten A999-vaihteistossa.
Välityssuhteet n. -1981:


title: TorqueFlite

text:
Välityssuhteet n.1981-:
A999, myöhemmin 32RH oli raskaampi versio A998:sta ja tarkoitettu keskitehoisten V8-moottorien ja 3,9 (239) V6-moottorien yhteydessä käytettäväksi. A999 tuli markkinoille vuonna 1974 ja se oli tarkoitettu raskaaksi pikkuvaihteistoksi 360 V8-moottorien yhteyteen. Vaihteisto oli yleisesti käytössä B- ja C-koristen mallien 360-moottorilla varustetussa versioissa. Etupakassa on viisi levyä ja takapakassa kolme. Takaservon panta on muihin 900-sarjan vaihteistoihin verraten tuplasti leveämpi, ns. "double wrap". Vuonna 1984 A999 korvasi A727:n, nelikurkkuisella kaasuttimella varustettujen 318 V8 poliisi-versioiden vaihteistona.


title: TorqueFlite

text:
Välityssuhteet n.1981-:
A999 on lsäksi asennettu seuraaviin ajoneuvoihin:Uudelleen nimetty light-duty A904.


title: TorqueFlite

text: Uudelleen nimetty medium-duty A998.


title: TorqueFlite

text: Uudelleen nimetty, raskaampi medium-duty A999.Uudelleen nimetty light-duty A500. Jatkojalostettu A904, ylivaihdeyksiköllä ja hydromekaanisella ohjauksella.


title: TorqueFlite

text: Uudelleen nimetty medium-duty A500. Jatkojalostettu A998, ylivaihdeyksiköllä ja hydromekaanisella ohjauksella.


title: TorqueFlite

text: Uudelleen nimetty medium-duty A500. Jatkojalostettu A998, ylivaihdeyksiköllä ja sähköisellä ohjauksella.


title: TorqueFlite

text: Uudelleen nimetty heavy-duty A500. Jatkojalostettu A999, ylivaihdeyksiköllä ja sähköisellä ohjauksella.Uudelleen nimetty A518. Jatkojalostettu A727, ylivaihdeyksiköllä ja hydromekaanisella ohjauksella.Uudelleen nimetty A518. Jatkojalostettu A727, ylivaihdeyksiköllä ja sähköisellä ohjauksella.Uudelleen nimetty A618. Jatkojalostettu A727, ylivaihdeyksiköllä ja hydromekaanisella ohjauksella.Uudelleen nimetty A618. Jatkojalostettu A727, ylivaihdeyksiköllä ja sähköisellä ohjauksella.


title: TorqueFlite

text: Saattaa olla asennettu myös alkuvuoden 2003 malleihin.


title: TorqueFlite

text: 48RE on sähköisesti ohjattu heavy-duty-vaihteisto ylivaihdeyksiköllä. Vahvistettu versio 47RE-vaihteistosta.


title: TorqueFlite

text: Välityssuhteet:


title: TorqueFlite

text: A404, A413, A470 ja A670 ovat Torqueflite A904-vaihteistosta kehitettyjä muunnoksia etuvetoisiin autoihin.


title: TorqueFlite

text: Chrysler Corporation kehitti kolmeportaisen TorqueFlite A404:n 1970-luvun etuvetoisten Dodge Omni- ja Plymouth Horizon-malliensa vaihteistoksi. Tästä vaihteistosta kehitettiin edelleen vahvemmat versiot A413 ja A670, 1980-luvun Chryslerin K-car-malleihin ja minivaneihin (tila-autot ja niiden umpikylkiset versiot). Sähköisesti ohjatut, neliportaiset Ultradrive-vaihteistot esiteltiin vuonna 1989 mutta kolmeportainen TorqueFlite kulki näiden kanssa rinnan yli kymmenen vuoden ajan.


title: TorqueFlite

text: Light-duty A404-vaihteistoa käytettiin pienimpien Chryslerin käyttämien nelisylinteristen rivimoottorien, yleisimmin Volkswagenin 1,7-litraisen, moottorin kanssa.


title: TorqueFlite

text: A404-vaihteistosta kehitettiin vahvempi A413 (myöhemmin 31TH), joka esiteltiin vuonna 1981. Tätä vaihteistoa käytettiin Chryslerin K-koristen autojen 2,2 ja 2,5-litraisten moottorien kanssa. Vaihteisto oli saatavana lukkoturbiinilla tai ilman. Tämä vaihteisto löytyy myös vuosien 1995 - 2001 Chrysler Neonista.


title: TorqueFlite

text: A415 kehitettiin 1,6-litraista Simca Type 315-moottoria varten, mutta se ei päässyt tuotantoon asti.


title: TorqueFlite

text: A470-vaihteistoa käytettiin 2,6-litraisella Mitsubishi Astron-moottorilla varustetuissa K-careissa vuosina 1981 – 1985 ja minivaneissa vuodesta 1984 vuoteen 1988.


title: TorqueFlite

text: A670 oli TorqueFlite-vaihteistojen etuvetosovellusten vahvin versio. Sitä käytettiin 3-litraisella Mitsubishi V6-moottorilla varustetuissa Chryslerin henkilöautoissa ja minivaneissa vuosina 1987 - 2000.


title: Kalle Lamberg

text: Kalle Lamberg (s. 11. helmikuuta 1987) on suomalainen näyttelijä. Komedian lajikseen jo nuorena ottanut Lamberg on näytellyt muun muassa Turun Linnateatterissa. Hän on työskennellyt Turun Nuoren Teatterin taiteellisena johtajana vuodesta 2012. Elokuussa 2016 Lamberg valittiin Turun Linnateatterin johtajaksi.


title: Kalle Lamberg

text: Myös sähköisissä medioissa Lambergin roolitehtävät painottuvat komedian, parodian ja osin farssin suuntaan. Televisiossa hän on näytellyt MTV3:n suorissa estradiviihdeohjelmissa "Saturday Night Live" ja "Kingi". Elokuvataiteessa hän on tehnyt lähinnä sivuosia, kuten Kallosen roolin komediassa "Luokkakokous 2 – Polttarit ".


title: Kalle Lamberg

text: Lamberg sai ensikosketuksensa teatteritaiteeseen pikkupoikana Sauvon kesäteatterissa, jossa hän näytteli Henrik Ibsenin klassikkonäytelmässä "Peer Gynt". Yhdeksänvuotiaana hän muutti Turkuun, missä hän meni myöhemmin Turun Nuoreen Teatteriin. Lukion jälkeen Lamberg suoritti Teatterikorkeakoulun.


title: Kalle Lamberg

text: Turun Linnateatterissa Lamberg on näytellyt muun muassa Aleksis Kiven klassikossa "Seitsemän veljestä", komediassa "Otto vai pano" ja "Råck". Lamberg on näytellyt myös Kotkan Kaupunginteatterissa ja Suomen Kansallisteatterissa, jossa hänellä oli rooli kappaleessa "Pahuus".


title: Kalle Lamberg

text: Teatterin ohella Lamberg on näytellyt elokuva- ja televisiotuotannoissa, kuten Yleisradion draamadokumentissa "Jääkärit" (2015), MTV3:n draamasarjassa "Roba" (2016), MTV3:n suorassa komediasarjassa "Saturday Night Live" kevätkaudella 2016 sekä MTV3:n komediaohjelmassa "Kingi" kevätkaudella 2018. Syksyllä 2018 hän on mukana Posse-televisiosarjan viidennellä tuotantokaudella.


title: Kalle Lamberg

text: Lamberg valittiin kaikkien aikojen hauskimmaksi turkulaiseksi vuonna 2016.


title: Kalle Lamberg

text: Lamberg kihlautui viittomakielen tulkkina työskentelevän naisystävänsä, Marian kanssa lokakuussa 2016.


title: Luettelo uimahyppyjen olympiamitalisteista

text: Uimahypyt on ollut olympialaisten lajivalikoimassa vuodesta 1904. Menestynein maa uimahyppyjen olympiatapahtumissa on Yhdysvallat. Viimeisimmissä olympialaisissa suurinta menestystä on saanut Kiina.


title: PowerFlite

text: PowerFlite oli Chrysler Corporationin vuosina 1954 – 1961 valmistama ja henkilöautoissaan käyttämä, kaksiportainen automaattivaihteisto. Vaihteiston valmistus alkoi vuoden 1953 lopulla ja huolimatta Chryslerin kolmeportaisen TorqueFliten esittelystä vuonna 1956, yksinkertainen ja luotettava PowerFlite oli saatavilla Plymouthin ja Dodgen vaihteistoksi mallivuoden 1961 loppuun, jonka jälkeen sen valmistus lopetettiin.


title: PowerFlite

text: Chrysler Corporation oli yksi viimeisistä ajoneuvovalmistajista Yhdysvalloissa, joka esitteli täysautomaattisen vaihteiston. General Motors Corporation oli esitellyt Oldsmobilen Hydramatic-vaihteiston jo 14 vuotta aiemmin ja Ford Motor Company oman Ford-O-Maticinsa kolme vuotta aiemmin. Packardin Ultramatic oli tullut markkinoille vuonna 1949 ja Studebakerin Automatic Drive vuonna 1950. PowerFlite oli rakenteeltaan ja toiminnaltaan yksinkertaisempi kuin markkinoilla olevat muut automaattivaihteistot. Koska mekaanisia komponentteja ja toimintoja oli vähemmän, oli vaihteisto myös hyvin luotettava ja se palveli nöyrästi niin kuutoskoneisen Plymouthin kuin Hemi V8 -moottorisen Imperialin vaihteistona. Toisin kuin muissa automaattivaihteistoissa, PowerFlitessa ei ollut "Park"-toimintoa eli parkkilukkoa. Tämän takia seisontajarrun käyttö oli välttämätöntä aina, kun auto pysäköitiin. Kaikkien tuon aikakauden Chrysler-tuotteiden seisontajarru oli käyttöjarruista erillinen oma yksikkönsä, jossa vaihteiston hännän jälkeen sijoitettu jarrurumpu esti kardaaniakselin pyörimisen ja piti näin auton paikoillaan.


title: PowerFlite

text: PowerFliten ohjaus tapahtui aluksi ohjauspylvääseen siijoitetun valitsimen avulla. Vaihdekaavio oli R-N-D-L, joka poikkesi muiden valmistajien käyttämästä P-N-D-L-R-järjestyksestä. Chrysler perusteli PowerFliten muista poikkeavaa kaaviota käyttöturvallisuudella. Koska auto käynnistettiin vaihteiston asennossa "N", tarvittiin vain yksi valitsimen siirto, että auto saatiin liikkeelle eteen- tai taaksepäin. Koska peruutusvaihteen ja "D"-vaihteen välissä oli vapaa, huolimaton valitsimen siirto "L"-asennosta ei vielä kytkenyt peruutusvaihdetta päälle. Peruutusvaihteelta ajovaihteelle kytkettäessä, "D"-vaihteen ohittaminen vahingossa ei myöskään aiheuttanut vaaraa tai vahinkoa. Myöhemmin, kun Yhdysvaltain liittovaltion liikenneturvallisuusvirasto NHTSA "(National Highway Traffic Safety Administration)" alkoi antaa ajoneuvojen hallintalaitteita koskevia määräyksiä, Chryslerin vaihteistokaaviosta, lisättynä "Park"-asennolla (P-R-N-D-L), tuli turvallisuusvaatimusten mukainen standardi. Vuonna 1955 vaihteenvalitsin siirtyi ohjauspylväästä kojelautaan, jossa sitä hoidettiin pystysuorassa kaaviossa liikutettavalla vivulla. Tässä sovelluksessa peruutusvaihde oli ylimpänä ja "L" alimpana. Vuonna 1956 Chryslerin kojelaudan vaihteenvalitsin muutettiin painonapeilla kytkettäväksi, tämä toiminto oli käytössä mallivuoden 1964 loppuun, eli myös TorqueFliten kanssa.


title: PowerFlite

text: Neuvostovalmisteinen, ZIL-111-mallissa käytetty kaksiportainen automaattivaihteisto on rakenteeltaan identtinen Chryslerin PowerFliten kanssa.


title: Maher Zain

text: Maher Zain (s. 16. heinäkuuta 1981 Tripoli, Libanon) on Libanonissa syntynyt ruotsalainen R&B-laulaja, lauluntekijä ja musiikkituottaja. Hän yhdistää uskonnolliset sanoitukset pop- ja R&B-musiikkiin ja on yksi modernin islamilaisen musiikin suosituimmista artisteista.


title: Presto-Matic

text: M6 Presto-Matic oli Chrysler Corporationin vuosina 1946 – 1953 valmistama puoliautomaattinen vaihteisto. Rakenteellisesti kyseessä on moottoriin nestekytkimellä kytketty, ylivaihdeyksiköllä varustettu manuaalivaihteisto. Vaikka itse vaihteistossa ei ollut kuin kaksi vaihdetta eteenpäin, ylivaihdeyksikkö tuplasi ajovaihteiden määrän neljään.


title: Presto-Matic

text: Kuljettajan oli käytettävä kytkinpoljinta aina kun vaihteenvalitsinta siirrettiin asennosta "(Low-High-Reverse)" toiseen. Kun auto oli liikkeessä eteenpäin, saatiin sähköhydraulisesti ohjattu ylivaihde kytketymään päälle kaasupoljinta keventämällä. Fluid Drive-nestekytkimen ansiosta auto voitiin pysäyttää ja pitää paikallaan jarrun avulla, ilman kytkinpolkimen painamista.


title: Presto-Matic

text: Valinnaisena varusteena toimitettua vaihteistoa myytiin monilla eri kauppanimillä: Chrysler käytti autoissaan varusteesta nimeä "Presto-Matic", DeSoto "Tip-Toe Shift" ja Dodge "Gyro-Matic", "Fluid-Matic", "Fluidtorque" tai "Gyro-Torque". Chrysleriin ja DeSotoon vaihteisto oli saatavilla vuosina 1946 – 1953, Dodge otti sen käyttöön vasta vuonna 1948. Plymouth esitteli oman puoliautomaattisen Hy-Drive-vaihteistonsa vuonna 1953, mutta täysautomaattinen PowerFlite korvasi nämä kaikki vuonna 1954.


title: Presto-Matic

text:
Presto-Maticin vaihdekaavio oli sama kuin manuaalivaihteiston, lukuun ottamatta puuttuvaa 1-vaihteen lovea.
Lähtiessään liikkeelle kuljettaja painoi kytkinpolkimen pohjaan ja valitsi joko peruutusvaihteen tai jommankumman eteenpäinajoalueista (Low tai High). Tämän jälkeen kytkinpoljin voitiin vapauttaa ja auto joko lähti liikkeelle tai se oli pidettävissä paikallaan jarrun avulla. Eteenpäin ajettaessa ylivaihde saatiin kytketymään kun riittävä ajonopeus oli saavuettu ja kuljettaja kevensi kaasupoljinta. Tällöin sähköisesti ohjattu yksikkö kytki ylivaihteen päälle. Ajovaihteita eteenpäin oli tarvittaessa neljä: Low - Low OD - High - High OD.


title: Presto-Matic

text: Nestekytkimen ansiosta liikkeellelähtö voitiin suorittaa "High"-alueella, tosin kiihtyvyys oli tällöin jopa oman aikansa mittareiden mukaan melko verkkaista. Kun auto oli saavuttanut nopeuden 15 - 20 mailia tunnissa (25–30 km/h), kuljettaja nosti jalkansa hetkeksi kaasupolkimelta, jolloin ylivaihdeyksikkö kytki "matkavaihteen" päälle. Ylivaihdeyksikkö kytkeytyi automaattisesti päältä pois aina kun auton nopeus laski alle 11 mailia tunnissa (17 km/h) tai se pysäytettiin. Parempi kiihtyvyys saatiin aikaan, jos liikkeelle lähtö tapahtui pikkualueella. Pikkualueen ylivaihde saatiin kytketymään 8:n mailin tuntinopeudessa (13 km/h) ja tällä vaihteella kiihdytettiin 25:n mailin tuntinopeuteen, jolloin valitsin siirrettiin isolle alueelle.


title: Presto-Matic

text: Rakenne oli melkoisen tilaavievä ja raskas, koska nestekytkimen lisäksi järjestelmä vaati toimiakseen myös mekaanisen kytkimen. Tämän johdosta tällä vaihteistolla varustettujen autojen tulipelti ja lattiapellitys sekä kytkinpolkimen vivusto poikkeavat manuaalivaihteistolla varustettujen autojen rakenteista.


title: Todistettavasti syyllinen (5. tuotantokausi)

text: Televisiosarjan Todistettavasti syyllinen viidettä tuotantokautta alettiin esittää CBS-kanavalla Yhdysvalloissa 23. syyskuuta 2007. Kausi päättyi kanavalla 4. toukokuuta 2008. Suomessa kausi esitettiin heti neljännen kauden perään 13. toukokuuta 2008 alkaen. Muista tuotantokausista poiketen tämä kausi sisältää vain 18 jaksoa, mikä johtui vuosien 2007–2008 kirjoittajien lakosta.


title: Sosiaalipedagoginen hevostoiminta

text: Sosiaalipedagoginen hevostoiminta on syrjäytymisen ehkäisyyn, sosiaalisen kasvun ja hyvinvoinnin tukemiseen tähtäävää toimintaa. Sosiaalipedagoginen hevostoiminta on sosiaalisen kuntoutuksen muoto, joka tapahtuu aikuisten ohjaamana ja ennalta suunniteltuna. Toiminnan peruselementit nousevat sosiaalipedagogian teoriasta: yhteisöllisyys, elämyksellisyys, toiminnallisuus ja dialogisuus. Sosiaalipedagoginen hevostoiminta on lapsille, nuorille tai aikuisille suunnattua toimintaa hevosen kanssa. Siihen kuuluu kaikki tallilla tehtävät työt, esimerkiksi hevosen harjaaminen, ruokinta, taluttaminen, ratsastus ja ajaminen. Sosiaalipedagogisen hevostoiminnan päämääränä on auttaa sellaisia henkilöitä, jotka ovat vaarassa syrjäytyä, sekä auttaa sosiaalisessa kasvussa. Toiminnan lähtökohtana on ihmisen ja hevosen vuorovaikutus sekä talliyhteisö, jossa toiminta tapahtuu.


title: Luettelo taitouinnin olympiamitalisteista

text: Taitouinti on ollut olympialaisten lajivalikoimassa vuodesta 1984. Menestynein maa olympialaisten taitouinnissa on Venäjä, joka on ollut voittamaton vuodesta 2000 alkaen vieden jokaisen kultamitalin.


title: Nuorten Ohjaamo

text: Nuorten Ohjaamo on alle 30-vuotiaiden nuorten matalan kynnyksen palvelupiste, jonka toimintamalli rakentuu monialaisesti tietoa, neuvontaa, ohjausta ja tukea tarjoavasta Ohjaamosta, eri hallinnonalojen peruspalveluista ja laajasta yhteistyöverkostosta.


title: Nuorten Ohjaamo

text: Ohjaamon ydintoimintaan kuuluu henkilökohtainen neuvonta ja ohjaus, tuki elämänhallintaan, urasuunnitteluun, sosiaalisten taitojen ja valmiuksien kehittämiseen sekä kouluttautumisen ja työllistymisen tukeminen. Ohjaamossa työskentelevät ammattilaiset selvittävät nuoren tilanteen ja palvelutarpeen yksilöllisesti tukien nuoren omaa osallistumista. Ohjaamon käytössä on toiminnallisia palveluja, jotka sekä auttavat tunnistamaan nuoren tarpeet että vahvistavat hänen toimintakykyään ja arjessa pärjäämistään. Nuoren kanssa yhteistyössä luodaan suunnitelma sovittujen tavoitteiden saavuttamiseksi. Ohjaamon palveluja käyttääkseen nuori ei tarvitse lähettävää tahoa, vaan Ohjaamo on avoinna kaikille.


title: Nuorten Ohjaamo

text: Ohjaamon laajaan yhteistyöverkostoon kuuluu viranomaistahojen, oppilaitosten ja työpajojen lisäksi esimerkiksi kolmannen sektorin toimijoita, vapaaehtoistyötä tekeviä ja muita nuorten parissa toimivia tahoja. Ohjaamo toimii myös yritysyhteistyön linkkinä paikallisten yrittäjien ja yrittäjäjärjestöjen suuntaan työnantajien ja nuorten kohtaamista edistäen.


title: Nuorten Ohjaamo

text: Toimintamallin tavoitteena on, että Ohjaamo toimii nuoren tukena, kunnes tilanteeseen löydetään pidempikestoinen ratkaisu esimerkiksi yhteistyöverkoston tarjoamien palveluiden kautta tai nuoren siirtyessä opintoihin tai työelämään.


title: Nuorten Ohjaamo

text: Ohjaamotoiminnan kehittämistä tukee Euroopan sosiaalirahasto (ESR).


title: Nuorten Ohjaamo

text: Ohjaamoja toimii eri puolilla Suomea, muun muassa pääkaupunkiseudulla, Jyväskylässä, Forssassa, Kokkolassa, Joensuussa ja Rovaniemellä.


title: Nuorten Ohjaamo

text: Vuonna 2018 Ohjaamoja on noin 50 eri puolilla Suomea.


title: Nuorten Ohjaamo

text: Ohjaamot Suomessa


title: Nuorten Ohjaamo

text: Kohtaamon nettisivut


title: Farnese (suku)

text: Farnese on italialainen ruhtinassuku, jonka jäsenet olivat Parman ja Piacenzan herttuoita vuosina 1545–1731. Herttuakunta-asema sai alkunsa, kun suvun jäsen Alessandro Farnese toimi 1500-luvun puolimaissa paavina (Paavali III) ja antoi Parman ja Piacenzan herttuakunnat pojalleen Pier Luigi Farneselle. Suku tunnetaan asiakirjoista 1100-luvulta alkaen.


title: Vacamatic

text: M4 Vacamatic oli Chrysler Corporationin vuosina 1941 – 1942 valmistama puoliautomaattinen vaihteisto. Rakenteellisesti kyseessä on moottoriin nestekytkimen välityksellä kytketty, ylivaihteella varustettu manuaalivaihteisto. Vaikka itse vaihteistossa ei ollut kuin kaksi vaihdetta eteenpäin, ylivaihdeyksikkö tuplasi ajovaihteiden määrän neljään.


title: Vacamatic

text: Kuljettajan oli käytettävä kytkinpoljinta aina kun vaihteenvalitsinta siirrettiin asennosta "(Low-High-Reverse)" toiseen. Kun auto oli liikkeessä eteenpäin, saatiin alipaineella ohjattu ylivaihde kytketymään päälle kaasupoljinta keventämällä. Fluid Drive-nestekytkimen ansiosta auto voitiin pysäyttää ja pitää paikallaan jarrun avulla, ilman kytkinpolkimen painamista.


title: Vacamatic

text: Chrysler käytti vaihteistosta nimeä "Vacamatic" ja DeSoto "Simplimatic". Dodgeen tai Plymouthiin tätä vaihteistoa ei ollut tarjolla.


title: Vacamatic

text:
Vacamaticin vaihdekaavio oli sama kuin manuaalivaihteiston, lukuun ottamatta puuttuvaa 1-vaihteen lovea.
Lähtiessään liikkeelle kuljettaja painoi kytkinpolkimen pohjaan ja valitsi joko peruutusvaihteen tai jommankumman eteenpäinajoalueista (Low tai High). Tämän jälkeen kytkinpoljin voitiin vapauttaa ja auto joko lähti liikkeelle tai se oli pidettävissä paikallaan jarrun avulla. Eteenpäin ajettaessa ylivaihde saatiin kytketymään kun riittävä ajonopeus oli saavuettu ja kuljettaja kevensi kaasupoljinta. Tällöin sähköhydraulisesti ohjattu yksikkö kytki ylivaihteen päälle. Ajovaihteita eteenpäin oli tarvittaessa neljä: "Low - Low OD - High - High OD".


title: Vacamatic

text: Nestekytkimen ansiosta liikkeellelähtö voitiin suorittaa "High"-alueella, tosin kiihtyvyys oli tällöin jopa oman aikansa mittareiden mukaan melko verkkaista. Kun auto oli saavuttanut nopeuden 15 - 20 mailia tunnissa (25–30 km/h), kuljettaja nosti jalkansa hetkeksi kaasupolkimelta, jolloin ylivaihdeyksikkö kytki "matkavaihteen" päälle. Ylivaihdeyksikkö kytkeytyi automaattisesti päältä pois aina kun auton nopeus laski alle 11 mailia tunnissa (17 km/h) tai se pysäytettiin. Parempi kiihtyvyys saatiin aikaan, jos liikkeelle lähtö tapahtui pikkualueella. Pikkualueen ylivaihde saatiin kytketymään 8:n mailin tuntinopeudessa (13 km/h) ja tällä vaihteella kiihdytettiin 25:n mailin tuntinopeuteen, jolloin valitsin siirrettiin isolle alueelle.


title: Vacamatic

text: Rakenne oli melkoisen tilaavievä ja raskas, koska nestekytkimen lisäksi järjestelmä vaati toimiakseen myös mekaanisen kytkimen. Tämän johdosta tällä vaihteistolla varustettujen autojen tulipelti ja lattiapellitys sekä kytkinpolkimen vivusto poikkeavat manuaalivaihteistolla varustettujen autojen rakenteista.


title: Maa- ja kotitalousnaiset

text: Maa- ja kotitalousnaiset on valtakunnallinen ruuan, maaseutumaiseman sekä yrityspalveluiden asiantuntijajärjestö sekä maaseutuhenkisten ihmisten suuri ja aktiivinen verkosto. Maa- ja kotitalousnaisilla on yli 50 000 jäsentä ja 1500 paikallisyhdistystä. Järjestössä työskentelee noin 70 asiantuntijaa yhdessätoista alueellisessa piirikeskuksessa, jotka toimivat yhteistyössä ProAgria Keskusten kanssa. Maa- ja kotitalousnaisten Keskus on järjestön valtakunnallinen keskusjärjestö.


title: Pyratsoli

text: Pyratsoli eli 1,2-diatsoli (CHN) on typpeä sisältävä heterosyklinen ja aromaattinen orgaaninen yhdiste. Yhdistettä voidaan käyttää orgaanisen kemian synteeseissä.


title: Pyratsoli

text: Pyratsoli on huoneenlämpötilassa väritöntä kiteistä ainetta. Yhdiste liukenee muun muassa veteen, etanoliin, dietyylieetteriin ja bentseeniin ja sen liuokset ovat heikosti emäksisiä. Yhdisteellä on kaksi tautomerista muotoa, jotka ovat nopeassa kemiallisessa tasapainossa. Pyratsoli muodostaa molekyylien välisiä vetysidoksia ja esiintyy dimeereinä, syklisinä trimeereinä tai lineaarisina usean molekyylin ketjuina.


title: Pyratsoli

text: Pyratsolin elektronegatiiviset typpiatomit vetävät elektronitiheyttä niihen sitoutuneilta hiiliatomeilta, mikä tekee 4-asemassa sijaitsevasta hiiliatomista nukleofiilisen. Pyratsoli reagoikin helposti tästä asemasta elektrofiilisella aromaattisella substituutiolla esimerkiksi nitrauksella, sulfonoinnilla, halogenoinnilla tai Friedel–Crafts-asyloinnilla. 1-aseman typpiatomi voi myös reagoida elektrofiilien kanssa substituutioreaktioilla. Pyratsolin pelkistys natriumetoksidilla johtaa pyratsoliiniin ja vedytys muodostaa pyratsolidiinia.


title: Pyratsoli

text: Pyratsolia voidaan valmistaa hydratsiinin ja propargyylialdehydin asetaalin eli propargyyliasetaalin välisellä reaktiolla tai etyynin reagoidessa diatsometaanin kanssa. Pyratsolia käytetään muiden yhdisteiden synteesien lähtöaineena, metalleja kelatoivana reagenssina ja eräiden liuottimien ja voiteluaineiden stabiloijana.


title: Alinen Penijärvi

text: Alinen Penijärvi eli Alinen Pienijärvi on Pirkanmaalla Ikaalisissa Iso-Röyhiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Alinen Penijärvi on osa Röyhiönjärven-Iso Karppajärven valuma-aluetta.


title: Alinen Penijärvi

text: Järvi on 250 metriä pitkä, 120 metriä leveä ja sen pinta-ala on 1,4 hehtaaria. Se sijaitsee Penijärven peltomaan ja Niemennevan suon välissä. Siihen laskee vain yksi pelto-oja ja sen oma laskuoja lähtee järven länsipäästä. Se virtaa länteen 2,4 kilometriä ja laskee Kyrösjärven Penijoenlahteen aivan joen suistoon. Sen rantaviivan pituus on 600 metriä ja rantaan on rakennettu vain yksi vapaa-ajan asunto. Järvelle johtaa tie Iso-Röyhiöstä seututieltä 276.


title: Alinen Penijärvi

text: Lähellä sijaitseva Ylinen Penijärvi kuuluu Kyrösjärven lähialueeseen.


title: Alinen Penijärvi

text: Isojaon esittävässä kartassa, joka on vuosilta 1830-1843, järven nimi kirjoitettiin "Alanen Penijärvi". Järven länsipää oli suota ja itäpää oli avattu niitylle. Laskuojaa ei tulloin ollut.


title: Ylinen Penijärvi

text: Ylinen Penijärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Ylinen Penijärvi on osa Kyrösjärven lähialuetta.


title: Ylinen Penijärvi

text: Järven pituus on 300 metriä, leveys 200 metriä ja sen pinta-ala on 3,5 hehtaaria. Se sijaitsee Vääränahteenvuoren länsipuolella mäen ja peltomaiden välissä. Järelle laskee vain yksi pieni tulo-oja ja laskuoja lähtee järven eteläpäästä. Laskuoja yhtyy 150 metrin päässä ohi virtaavaan Raattaansuonojaan, joka laskee Kyrösjärven Penijoenlahteen. Rantaviiva on 850 metriä pitkä ja rantaan on rakennettu kaksi vapaa-ajan asuntoa. Niille ja viereiselle maatilalle johtaa tie seututieltä 276.


title: Ylinen Penijärvi

text: Lähellä sijaitseva Alinen Penijärvi kuuluu Röyhiönjärven-Iso Karppajärven valuma-alueeseen.


title: Ylinen Penijärvi

text: Isojaonkartta, joka on vuodelta 1830-1848, järvi on saman niminen kuin nykyäänkin ja myös sen laskuoja on samanlainen kuin nykyään.


title: Maailmanhallitus

text: Maailmanhallitus on käsite, jolla kuvataan maailmanlaajuista valtiota, joka kattaisi koko ihmiskunnan. Siitä, miten maailmanhallitus käytännössä toteutettaisiin, on vaihtelevia mielipiteitä. Yksi perinteinen ajatus on väkipakolla luotu imperiumi, jolla olisi maailmanherruus. Toinen taas on rauhanomaisesti luotu valtio sopimuksien kautta. Nykytilanteessa ei ole maailmanlaajuista toimeenpanevaa hallitusta, lainsäädäntöä, oikeuslaitosta, armeijaa, poliisia tai perustuslakia, jolla olisi toimivaltaa koko planeetalla. Yhdistyneet kansakunnat on enimmäkseen neuvonantajan asemassa, ja sen todettu tarkoitus on edistää olemassa olevaa valtioidenvälistä yhteistyötä.


title: Maailmanhallitus

text: Idea maailmanhallituksesta on ollut esillä historian alkuhämäristä saakka. Pronssikauden Egyptin kuninkaiden tarkoituksena oli hallita ”kaikkea minkä ympäri aurinko kiertää” ja Mesopotamian kuninkailla ”kaikkea auringonnoususta auringonlaskuun”.


title: Maailmanhallitus

text: Teoksissaan "De Monarchia" (n. 1312–1313) ja "Convivo" (n. 1309) italialainen Dante ehdotti ajatusta maailmanhallituksesta. "De Monarchia" käsittelee aikakauden politiikkaa ja hän kannatti valtion ja kirkon hallinnon erottamista ehdottamassaan universaalissa valtiossa ("super omnes in tempore"). Hän myös ehdotti kirjassaan yhtenäistä lainsäädäntöä niissä asioissa, jotka ”"ovat yhteisiä kaikille ihmisille ja millä on merkitystä kaikille ihmisille"” "(secundum sua comunia, que omnibus competunt"). Teoksessaan "Convivo" hän ehdottaa yhtenäistä maailmanhallintoa:


title: Maailmanhallitus

text:
Alkuperäinen italiankielinen lainaus:
Yksi kansainvälisen oikeuden edelläkävijöistä, espanjalainen Francisco de Vitoria (1483–1546), jota pidetään yhtenä globaalin poliittisen filosofian perustajista, kehitteli ideaa maailman tasavallasta ("res publica totius orbis"). Tämä tapahtui aikana, jolloin Salamancan yliopistossa tutkittiin paljon ajatuksia ihmisoikeuksista, kansainvälisestä oikeudesta ja varhaisia kansataloustieteen perusteita pohjautuen Espanjan imperiumin kokemuksiin.


title: Maailmanhallitus

text: Immanuel Kant kirjoitti esseen "Ikuiseen rauhaan" (1795), missä hän kertoo kolme perusvaatimusta ihmistoiminnan järjestämiseen niin, että nykyiset ja tulevat sodat saataisiin pysyvästi estettyä.


title: Maailmanhallitus

text: Maailmankommunistien pitkäaikainen tavoite on luoda valtioton kommunistinen yhteiskunta, mikä korvaisi minkä tahansa hallituksen tarpeen. Monet antikommunistit (etenkin kylmän sodan aikana) ovat pitäneet tätä naiivina ajatuksena, sillä heidän mukaansa maailmanvallankumous (jotka kansainväliset kommunistit usein ajavat) johtaisi käytännössä totalitaarisen valtio tai valtioiden liittouman maailmanherruuteen. Myös sosialidemokraattien piirissä esitettiin maailmanhallitusta 1900-luvun alussa.


title: Maailmanhallitus

text: Kansainvälisen kommunismin suosion lakipiste oli ensimmäisen maailmansodan lopusta aina 1950-luvulle ennen Kiinan ja Neuvostoliiton välirikkoa.


title: Maailmanhallitus

text: Natsi-Saksaa vuosia 1933–1945 hallinneella kansallissosialistisella puolueella oli visio maailmanhallinnon perustamiselle, mikä toisi koko maailman kolmannen valtakunnan hegemonian alaisuuteen. Puolue alkoi nakertaa ensimmäisen maailmansodan Versailles’n sopimusta vetäytymällä Kansainliitosta, eikä sillä ollut aikomusta liittyä samankaltaiseen kansainväliseen järjestöön tulevaisuudessa. Adolf Hitlerin ilmaisemassa poliittisessa tavoitteessa raivata elintilaa ("Lebensraum") saksalaisille karkottamalla tai tuhoamalla alemmat rodut on voinut olla tavoitteena luoda ideologinen järjestelmä, joka pohjautuisi valtakunnan jatkuvaan laajenemiseen. Tämä taas johtaisi taas edelleen väestönkasvuun ja johtaisi uusiin valloituksiin. Vuonna 1927 Rudolf Hess välitti Walter Hewelille Hitlerin vakaumuksen, että ”maailmarauha saavutettaisiin vain kun yksi suurvalta ja yksi parhain rotu saavuttaisi kiistattoman ylivallan”. Kun tämä asema olisi saavutettu tämä suurvalta toimisi maailmanpoliisina ja turvaisi itselleen ”tarpeellisen elintilan… Alemmat rodut saisivat tyytyä asemaansa”.


title: Maailmanhallitus

text: Yhdysvaltain presidentti Harry S. Truman kommentoi: ”Meidän täytyy tehdä Yhdistyneet Kansakunnat jatkamaan toimintaansa sillä tavoin, että valtioiden väliset kiistat voidaan sopia samoin tavoin kuin meillä osavaltiot Yhdysvalloissa tekevät. Kun Kansas ja Colorado riitelevät Arkansas-joen vesistä, ne eivät aloita sotaa siitä: ne vievät asian Yhdysvaltain korkeimpaan oikeuteen ja asia ratkaistaan oikeudenmukaisella ja rehellisellä tavalla. Ei ole sellaisia vaikeuksia koko maailmassa, ettei niitä ei voitaisi sopia täsmälleen samalla tavalla maailman tuomioistuimessa.” 1940-luvun loppu oli federalistiliikkeen huippuaikaa amerikkalaisten keskuudessa.


title: Maailmanhallitus

text: Ajanjakso toisen maailmansodan lopusta 1950-luvun alkuun saakka, jolloin Korean sota alkoi ja kylmän sodan mielenlaatu tuli vallitsevaksi kansainvälisessä politiikassa, oli maailman federalistiliikkeen ("World Federalist Movement") kultakautta. Wendell Wilkien kirja "One World" julkaistiin ensimmäisen kerran 1943 ja se myi kaksi miljoonaa kappaletta. Emery Revesin kirja "The Anatomy of Peace" (1945) argumentoi YK:n korvaamista maailman liittotasavallalla, ja kirjasta tuli pian maailman federalistien ”raamattu”. Ruohonjuuritasolla toiminta järjestäytyi yhdistystoiminnaksi. Yhdistysten kattojärjestöksi perustettiin maailman federalistiliito (World Federalist Movement) vuonna 1947 Montreux’n kaupungissa Sveitsissä.


title: Maailmanhallitus

text: Suomalaisten eduskuntapuolueiden joukosta entisen Liberaalinen kansanpuolueen nuorisosiipi Liberaali Nuorisoliitto kannatti maailmanhallitusta vuonna 1970. Seuraava lainaus on katkelma kirjasta ”Mitä puoluetta äänestäisin, 1970":


title: Maailmanhallitus

text: Yleensä maailmanhallituksen puolestapuhujat esittävät maailmanhallitukselle kansainvälistä armeijoiden hallintaa, etenkin ydinaseiden kohdalla, sekä valtaa toimia sovittajana valtioiden välisissä kiistoissa ja pakottaa päätöslauselmat selkkausten lopettamiseksi. Kriitikot pitävät ideaa maailmanhallituksesta epäkäytännöllisenä. Heidän mukaansa se vaatisi valtavat hallinnolliset kustannukset ja pakkovallan perustamisen. Vääjäämättä tämänlainen hallinto tuhoaisi valtioiden itsenäisyyden ja yksilönvapauden.


title: Maailmanhallitus

text: Vuonna 1988 julkaistussa kirjassa "Planethood, The Key to Your Survival and Prosperity" esitellään kolme tapaa toteuttaa maailmanhallitus. Planetaarisen järjestelmän tulee olla muodostettu siten, että se ei ole liian voimakas (tyrannian estäminen) eikä liian heikko (tehottomuuden estäminen). Eri vaihtoehdot ovat:


title: Maailmanhallitus

text:
Kuten aiemmin on todettu ei ole olemassa globaalia hallitsemisjärjestelmää. Maapallo on jaettu maantieteellisiin ja väestötieteellisiin toisiaan poissulkeviin alueisiin ja poliittisiin rakenteisiin, mitä kutsutaan valtioksi, mitkä ovat enimmäkseen itsenäisiä ja suvereeneja. On monenlaisia ryhmiä instituutiota, unioneja, koalitioita ja sitoumuksia näiden valtioiden välillä, poikkeuksena muun muassa armeijan miehittämä maa, mutta tämä pois luettuna kaikki sopimukset riippuvat valtion suostumuksesta jatkaa sitoumusta tai ei.
Kansainväliset järjestöt kuitenkin jonkin verran säätelevät toimintaa. Tämänlaisia instituutioita ja järjestöjä on muun muassa:Lisäksi on kansainvälisiä järjestöjä, kuten Afrikan unioni, Euroopan unioni, Caricom ja Etelä-Amerikan valtioiden unioni, jotka pyrkivät sääntelemään enemmän tai vähemmän menestyksellisesti jäsenvaltioitaan. Monikansallisilla yrityksillä on myös vaikutusvaltaa kansainvälisissä asioissa. Maailmanlaajuinen reaaliaikainen viestintä esimerkiksi internet, matkapuhelimet, radio ja televisio ovat mahdollistaneet ideoiden, tiedon ja mielipiteiden nopeasti levitä maapallolla, mikä mahdollistaa kansainvälisen yhteistyön.
Maailmanparlamentti on käsite, jolla tarkoitetaan maailmanlaajuisesti valittua parlamenttia. Osassa ehdotuksissa sen parlamentaarikot valittaisiin henkilö – ja ääni periaatteella. Toisessa taas sallittaisiin kansallisten parlamenttien päättää omista edustajista, eli ne olisivat epäsuorasti valittuja. Kuinka paljon toimintavaltaa parlamentilla pitäisi olla on kirjavia mielipiteitä. Osassa ehdotuksissa se olisi keskustelukerhon asemassa ja toisella laidalla keskitetty liittovaltio, kuten maailmanhallituksen kannattajien keskuudessa.


title: Maailmanhallitus

text: Osassa esityksiä YK:n yleiskokouksen muuttamista parlamentiksi pidetään liian kankeana onnistuakseen. Käytännön ongelmana YK:n yleiskokouksen muuttamisessa on sen peruskirjan artikla 108, jonka mukaan yleiskokouksen määräenemmistön päätökset astuvat voimaan vasta, kun kaikki turvallisuusneuvoston jäsenet ovat hyväksyneet muutokset. Ne siis pystyvät torppamaan veto-oikeudellaan halutessaan kaikki muutokset. Sen sijaan 20–30 valtiota voisi tehdä sopimuksen tällaisen parlamentin perustamisesta. Ajan mittaan parlamentti voisi kattaa koko maailman.


title: Maailmanhallitus

text: Vuodesta 1992 alkaen maailmanfederalistit ovat ehdottaneet YK:n demokratisoimiseksi maailmanparlamenttia. Heidän ehdotuksissaan tämä muodostaisi liittovaltion ja sitä johtaisi maailmanhallitus, jolla olisi vahva toimeenpanovalta. Toisaalta kansanedustuslaitoksen perustaminen ei välttämättä keskittäisi valtaa, mikäli sen jakaminen noudattaisi läheisyysperiaatetta. Tällä tarkoitetaan sitä, että parlamentti olisi toimivaltainen vain maailmanlaajuisissa asioissa, jotka ovat sen toiminta-aluetta. Läheisyysperiaatteen mukaan päätökset pitää tehdä mahdollisimman tulisi aina tehdä mahdollisimman lähellä niitä ihmisiä joita päätökset koskevat. Tämä on periaatteena Euroopan Unionissa tarkoittaen, että se tekee päätöksiä vain asioissa, jotka tarvitsevat Euroopan laajuista säätelyä.


title: Maailmanhallitus

text: Osassa ehdotuksista maailmanparlamentilla olisi ylähuone ja alahuone eli se olisi kaksikamarinen. Alahuoneen jäsenet valittaisiin väestömäärän perusteella ja ylähuoneen jäsenet maakohtaisesti. Lakialoitteet käsiteltäisiin ensin alahuoneessa, ja ne menisivät sitten ylähuoneeseen hyväksyttäviksi.


title: Maailmanhallitus

text: Maailmanparlamentti olisi samalla vastaus tähtitieteilijä Carl Saganin kuuluisaan kysymykseen: kuka voisi puhua planeetta Maan nimissä? Yleisillä vaaleilla valittu maailmanparlamentti olisi elin, joka voisi oikeutetusti esiintyä koko ihmiskunnan puolesta ja puhua sen nimissä – paljon paremmin kuin nykyinen YK.


title: Maailmanhallitus

text:
Maailmanparlamentin rahoituksesi on ehdotettu kolmenlaista rahoitustapaa:
Maailmanvaluutta olisi globaali yhtenäisvaluutta, jota käytettäisiin koko maapallolla.


title: Maailmanhallitus

text: Yhdistyneiden kansakuntien parlamentti ehdotuksessa yleiskokous muutettaisiin demokraattisesti valituksi parlamentiksi.


title: Tradedoubler

text: Tradedoubler on ruotsalainen internetmainontaan keskittyvä yhtiö, joka on perustettu 1999. Sillä on noin 2000 asiakasta joiden joukossa ovat American Express, ClubMed, Disney, Expedia ja CDON. Vuonna 2013 yhtiön liikevaihto oli 4.3 miljoonaa euroa, vuonna 2014 vain 2,9 miljoonaa.


title: Tradedoubler

text: Yhtiö on yhteistyössä Spotifyn kanssa.


title: Tradedoubler

text: Spotifyn perustajat Daniel Ek ja Martin Lorentzon johtivat iaikaisemmin bannerimainontaa välittävää Tradedoubleria.


title: Tradedoubler

text: Vuonna 2013 Monterro osti suuren osan Tradedoublerin osakekannasta.


title: Luhdikas

text: Luhdikas on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Luhdikas on osa Kyrösjärven lähialuetta.


title: Luhdikas

text: Järvi on 150 metriä pitkä ja 100 metriä leveä. Se sijaitsee metsikössä avosuon ympäröimänä. Siihen laskee pohjoisesta metsäoja ja kaakosta Pitkäjärven ja Sahrikkaan yhteinen laskuoja. Järven oma laskuoja lähtee sen lounaispäästä ja virtaa 1,5 kilometriä ja jatkaa siitä Raattaansuonojana Kyrösjärven Penijoenlahden pohjukkaan. Järven ympärillä on kolme maatilaa peltoineen, mutta järven rannoilla ei ole rakennuksia. Lähimmät tiet, jotka haarautuvat seututielle 276, kulkevat läheisille maatiloille.


title: Luhdikas

text: Isojaonkartassa vuosilta 1830-1848 järven nimi oli "Luhdikais". Sitä ympäröivät suot olivat tuolloin avattu lähes kokonaan niityiksi. Tulo-oja Pitkäjärveltä ja laskuoja kulkivat jo silloin kuin nykyään tekevät.


title: Charles Hamelin

text: Charles Hamelin (s. 14. huhtikuuta 1984 Lévis, Québec) on kanadalainen kaukalopikaluistelun olympiavoittaja ja maailmanmestari. 175 senttimetriä pitkä ja 71 kilogrammaa edustaa Montréal International -seuraa.


title: Charles Hamelin

text: Hamelin saavutti viestin olympiahopeaa vuoden 2006 talviolympialaisista Torinosta. Vuoden 2010 talviolympialaisista Vancouverista hän saavutti kultaa 500 metriltä ja viestistä. Vuoden 2014 talviolympialaisista Sotšista Hamelin saavutti kultaa 1 500 metriltä. MM-kilpailuista hän on saavuttanut peräti yhdeksän kultamitalia, 11 hopeamitalia ja 11 pronssimitalia. Mitaleista neljä kultaa, yhdeksän hopeaa ja kaikki pronssimitalit ovat henkilökohtaisia. Erillisistä joukkueiden MM-kilpailuista Hamelinilla on lisäksi kaksi kultaa ja neljä hopeaa.


title: Charles Hamelin

text: Myös Hamelinin pikkuveli François Hamelin on kaukalopikaluistelun olympiavoittaja. Hänen tyttöystävänsä Marianne St-Gelais on myös kaukalopikaluistelun olympiamitalisti.


title: Shizō Kanakuri

text: Shizō Kanakuri (, myös muodossa "Shisō Kanaguri", 20. elokuuta 1891 Tamana, Kumamoton prefektuuri – 13. marraskuuta 1983 Tamana, Kumamoton prefektuuri) oli japanilainen kestävyysjuoksija, joka kilpaili maratonilla. Häntä kutsuttiin Japanissa nimellä "maratonin isä".


title: Shizō Kanakuri

text: Kanakuri tunnetaan parhaiten eräästä tapauksesta vuoden 1912 kesäolympialaisissa, jotka järjestettin Tukholmassa. Hän menetti tajuntansa 18 päivän mittaisen matkan takia kesken olympiamaratonin ja pääsi erään maanviljelijäperheen hoitoon. Tämän jälkeen Kanakuri lähti, syvästi häpeissään, ensimmäisellä laivalla takaisin Japaniin. Vuonna 1962 eräs ruotsalaislehti lähetti toimittajansa Japaniin selvittämään Kanakurin kohtaloa. Hänet löydettiinkin Japanista hyvissä voimissa, viettämässä eläkepäiviään. Vuonna 1966 Kanakuri kutsuttiin Ruotsiin ja hän juoksi jäljellä olleen osuuden vuoden 1912 olympiamaratonista. Näin ollen Kanakurin ajaksi vuoden 1912 olympiamaratonilla tuli 54 vuotta, kahdeksan kuukautta, kuusi päivää, kahdeksan tuntia, 32 minuuttia ja 20,3 sekuntia. Kanakuri kertoi maaliintulon jälkeen: "Se oli pitkä matka. Matkan aikana menin naimisiin, sain kuusi lasta ja kymmenen lastenlasta."


title: Shizō Kanakuri

text: Kanakuri kilpaili myös vuosien 1920 ja 1924 kesäolympialaisissa. Vuonna 1920 Antwerpissä hän sijoittui sijalle 16.


title: Shizō Kanakuri

text: Kanakuri toimi urheilu-uransa ohella maantiedon opettajana. Hän kuoli vuonna 1983, 92-vuotiaana.


title: Kinue Hitomi

text: Kinue Hitomi (, 1. tammikuuta 1907 Okayama – 2. elokuuta 1931 Osaka) oli japanilainen yleisurheilija ja olympiamitalisti. Hitomi oli 157 senttimetriä pitkä ja painoi 45 kilogrammaa.


title: Kinue Hitomi

text: Hitomi tuli Amsterdamissa järjestettyihin vuoden 1928 kesäolympialaisiin pituushypyn maailmanennätyksen haltijana. Hänelle selvisi vasta paikan päällä, että tuo laji ei ollut ohjelmassa. Niinpä Hitomi osallistui 100 metrille, korkeushyppyyn ja kiekonheittoon ilman suurempaa menestystä. 800 metrin juoksuun hän osallistui ensimmäistä kertaa elämässään, saavuttaen hopeaa Saksan Lina Radken jälkeen. Tuo mitali oli ensimmäinen japanilaisnaisen saavuttama olympiamitali. Naisten maailmankisoista Hitomi saavutti kolme kultaa, kaksi hopeaa ja kolme pronssia. Mitalit tulivat pituushypystä, kolmiloikasta, pikajuoksuista, kiekonheitosta ja keihäänheitosta.


title: Kinue Hitomi

text: Hitomi piti urallaan hallussaan 100 metrin, 200 metrin, pituushypyn ja kolmiloikan maailmanennätystä. Pituushypyn maailmanennätystä hän piti hallussaan yhteensä yli 12 vuotta. Hitomi kuoli keuhkokuumeeseen elokuussa 1931, vain 24-vuotiaana.


title: Nikolai Belov

text: Nikolai Grigorjevitš Belov (, 23. marraskuuta 1919 Fjodorovskoje, Venäjän SFNT – 1987) oli neuvostoliittolainen kreikkalais-roomalaisen tyylin painija, olympiamitalisti ja Euroopan mestari.


title: Nikolai Belov

text: Belov voitti kreikkalais-roomalaisen painin 79 kilogramman sarjassa olympiapronssia Helsingissä 1952 ja Euroopan mestaruuden Prahassa 1947.


title: Xiao Zhong

text: Xiao Zhong (s. 1969) on kiinalainen matemaatikko ja professori. Hän työskenteli vuosina 2009–2016 matematiikan professorina Jyväskylän yliopistossa. Helsingin yliopiston matematiikan professorina hän on toiminut vuodesta 2016. Matemaatikkona Zhong tunnetaan matemaattisen analyysin tutkijana.


title: Xiao Zhong

text: Xiao Zhong suoritti 1995 maisterin ("Master of Science") tutkinnon Wuhanin matematiikan ja fysiikan instituutissa ("Wuhan Institute of Mathematics and Physics"). Wuhanin instituutti on jo 1970-luvulta lähtien tehnyt pitkäaikaista tiedeyhteistyötä Jyväskylän yliopiston kanssa. Instituutin kontaktien kautta Zhong päätyi Suomeen ja aloitti opinnot Jyväskylän yliopiston matematiikan ja tilastotieteen laitoksella. Hän väitteli tohtoriksi 1998 Jyväskylän yliopistossa.


title: Xiao Zhong

text: Zhong työskenteli valmistumisensa jälkeen Jyväskylän yliopiston matematiikan laitoksella eri tehtävissä. Ennen professoriksi nimittämistään hän toimi matematiikan dosenttina. Matematiikan professorina hän aloitti syyskuussa 2009.


title: Xiao Zhong

text: Jyväskylän yliopistossa toimii yhteistyössä Helsingin yliopiston kanssa vuosina 2014-2019 Suomen Akatemian nimeämä Analyysin ja dynamiikan huippututkimusyksikkö. Zhong on johtanut yksikössä tutkimusryhmää, joka tutkii epälineaarisiin osittaisdifferentiaaliyhtälöihin lukeutuvia elliptisiä osittaisdifferentiaaliyhtälöitä.


title: Xiao Zhong

text: Zhong siirtyi vuonna 2016 matematiikan professoriksi Helsingin yliopistoon.


title: Xiao Zhong

text: Professori Zhongin tutkimusala on matemaattinen analyysi. Matemaatikkona hän on erikoistunut lineaaristen ja epälineaaristen osittaisdifferentiaaliyhtälöiden tutkimiseen. Hänen toinen pääalansa tutkijana on geometrinen funktioteoria. Näiden ohella hän on selvittänyt rajoitetun väännön kuvauksia ja analyysiä metrisissä mitta-avaruuksissa. Hän on tehnyt aiheeseen liittyvää tutkimusta niin kutsutun "Heisenbergin ryhmän" nimellä tunnetussa matriisilaskennan sovellutuksessa. Kyseinen sovellus on nimetty Werner Heisenbergin mukaan.


title: Xiao Zhong

text: Tunnettu italialainen matemaatikko Ennio De Giorgi (1928-1996) esitti vuonna 1995 kysymyksen tason elliptisen toisen kertaluvun osittaisedifferentiaaliyhtälön ratkaisujen jatkuvuudesta. Professori Zhong on artikkelissaan osoittanut, että yhtälöjen ratkaisussa on havaittavissa säännöllisyyttä. Hän onnistui ratkaisemaan De Giorgin asettaman ongelman.


title: Xiao Zhong

text: Vuoteen 2011 mennessä Zhong oli julkaissut yli 30 tieteellistä artikkelia.


title: Xiao Zhong

text: Zhong sai 2011 Suomalaisen tiedeakatemian myöntämän Väisälän palkinnon. Palkinto myönnetään tutkijalle, joka on tutkimusurallaan aktiivivaiheessa ja jo tieteellisesti ansioitunut.


title: Carl Auer von Welsbach

text: Carl Auer von Welsbach (1. syyskuuta 1858 – 4. elokuuta 1929) oli itävaltalainen kemisti, joka tunnetaan harvinaisten maametallien varhaisena tutkijana sekä työstään keinotekoisen valaistuksen aikaansaamiseksi ennen hehkulampun tulemista yleiseen käyttöön.


title: Carl Auer von Welsbach

text: Auer von Welsbach opiskeli ensin Wienin yliopistossa 1878–1880 luonnontieteitä. Hän vaihtoi Heidelbergin yliopistoon 1880, jossa opiskeli kemiaa tohtorin tutkintoon saakka Robert Bunsenin ohjauksessa. Valmistuttuaan vuonna 1882 hän palasi Wieniin professori Adolf Liebenin assistentiksi tutkimaan harvinaisten maametallien erotusmenetelmiä.


title: Carl Auer von Welsbach

text: Vuonna 1885 Auer erotti malmista ainetta jota hän kutsui "didyymiksi". Hän eristi didyymistä useita eri värisiä versioita, jotka hän nimesi "praseodyymiksi" (vihreä) ja "neodidyymiksi" (pinkki); näistä jälkimmäinen tunnetaan nykyisin alkuaine neodyyminä.


title: Carl Auer von Welsbach

text: Myöhemmin vuonna 1885 Auer von Welsbach sai patentin kehittämälleen kaasulyhdylle, jota hän kutsui "Auerlicht" nimellä. Se käytti hehkusukan materiaalina seosta, jossa oli 60% magnesiumoksidia, 20% lantaanioksidia ja 20% yttriumoksidia. Hehkusukka valmistettiin niin että puuvillaa kastettiin tämän seoksen liuokseen ja sitten kuumennettiin jolloin puuvilla palaa pois ja jäljelle jää kiinteä (mutta hauras) sukka. Nämä varhaiset hehkusukat antoivat vihertävää valoa ja eivät olleet kovinkaan suosittuja. Auerin ensimmäinen liikeyritys, jonka hän perusti näitä valmistamaan, meni konkurssiin 1887.


title: Carl Auer von Welsbach

text: Vuonna 1890 hän esitteli uuden hehkusukan jonka materiaalina oli 99% toriumdioksidia ja 1% cerium(IV)oksidia. Nämä olivat paitsi kestävämpiä, tuottivat valkoista valoa. Toinen yritys joka perustettiin 1891, onnistui paremmin kuin ensimmäinen, ja laitteista tuli tunnettuja koko Euroopassa. Hehkusukka mullisti kaasuvalaistuksen tehon 1800-luvun lopulla. Nykyään kaasuvalaistus on harvinainen, mutta harvoissa kaasuvalolaitteissa käytetään lähes poikkeuksetta hehkusukkaa.


title: Carl Auer von Welsbach

text: Seuraavaksi hän alkoi kehittelemään metallilankaa käyttäviä sähkövalaisimia, käyttäen lankana ensiksi platinaa ja sitten osmiumia. Osmiumia on erittäin vaikea työstää, joten Auer keksi uuden langan valmistusmenetelmän jossa osmiumoksidijauhetta sekoitetaan kumin ja sokerin kanssa tahnaksi, jota syötetään reiän läpi ja samalla poltetaan. Tahna palaa pois, jättäen langan jäljelle. Metallilankaa käyttävä hehkulamppu oli suuri parannus edeltäviin hiililankalamppuihin verrattuna; se kesti paljon pitempään ja käytti vähemmän sähköä saman valotehon tuottamisen.


title: Carl Auer von Welsbach

text: Vuonna 1903 Auer von Welsbach sai patentin sytyttimen materiaalille jota kutsutaan ferroceriumiksi. Welsbach's sytytinkivi koostuu pyroforisesta metalliseoksesta, tyypillisesti 70% ceriumia ja 30% rautaa, joka iskee kipinää kun sitä raapaisee kovaa pintaa vasten. Tätä konstruktiota käytetään edelleen nykypäivän sytyttimissä. Vuonna 1907 hän perusti uuden yrityksen valmistamaan ja markkinoimaan tätä tuotetta.


title: Carl Auer von Welsbach

text: Elämänsä loppuosan hän tutki puhdasta kemiaa ja julkaisi useita papereita kemiallisista erottelutekniikoista ja spektroskopiasta.


title: Pernaja (täsmennyssivu)

text: Pernaja tarkoittaa muun muassa seuraavia:


title: Andrei Kuteikin

text: Andrei Kuteikin (s. 30. syyskuuta 1984) on venäläinen jääkiekkoilija, pelipaikaltaan puolustaja. Kuteikin edustaa KHL-seura Avangard Omskia.


title: Andrei Kuteikin

text: Kuteikin on kotikaupunkinsa jääkiekkoseuran Kristall Saratovin kasvatti. Hän siirtyi kauden 2004–2005 aikana Salavat Julajev Ufaan, joka pelasi tuolloin Venäjän superliigassa. Kuteikin pelasi Ufassa yhdeksän kautta ennen siirtymistään SKA Pietariin kaudeksi 2013–2014. Kaudeksi 2016–2017 Kuteikin siirtyi itäisen konferenssin Avangard Omskiin.


title: Artjom Terjan

text: Artjom Sarkisovitš Terjan (, 5. maaliskuuta 1930 Kirovabad, Azerbaidžanin SNT – huhtikuu 1970 Baku, Azerbaidžanin SNT) oli neuvostoliittolainen kreikkalais-roomalaisen tyylin painija, olympiamitalisti ja maailmanmestari.


title: Artjom Terjan

text: Terjan voitti kreikkalais-roomalaisen painin 57 kilogramman sarjassa olympiapronssia Helsingissä 1952 ja maailmanmestaruuden Napolissa 1953.


title: Artjom Terjan

text: Terjan joutui lopettamaan painijanuransa loukkaannuttuaan moottoripyöräonnettomuudessa vuonna 1955. Hänet murhattiin 40-vuotiaana vuonna 1970.


title: Ilja Ježov

text: Ilja Ježov (s. 12. tammikuuta 1987) on venäläinen jääkiekkomaalivahti, joka edustaa KHL-seura Neftehimik Nižnekamskia.


title: Ilja Ježov

text: Ježov on syntynyt Krasnodarissa, Etelä-Venäjällä. Hän muutti perheensä mukana Kanadan Montrealiin kahdeksanvuotiaana ja aloitti 11-vuotiaana jääkiekon pelaamisen isänsä rohkaisemana. Hän pelasi junnukiekkoja Montrealissa ja lähikaupungissa Cornwallissa, ennen kuin juniorijoukkue St. John's Fog Devils rekrytoi hänet QMJHL-sarjaan. Ježov pelasi Fog Devilsissä kaksi kautta mutta nuorempi pelaaja syrjäytti hänet aloittavana maalivahtina, minkä vuoksi Ježov lähti SJHL-sarjan Melfort Mustangsiin. Ježov edusti Mustangsia vain yhden kauden.


title: Ilja Ježov

text: Ježovia ei koskaan varattu ammattilaissarjoihin. Hän anoi Venäjän kansalaisuutta vuonna 2008 ja teki sopimuksen venäläisen SKA Pietarin kanssa. Kaudeksi 2008–2009 Ježov siirtyi SKA:n farmijoukkueeseen HK VMF Pietariin Venäjän toiselle sarjatasolle. Hän pelasi HK VMF:ssä kolme kautta, kunnes nousi SKA Pietarin edustusjoukkueeseen kaudella 2011–2012. SKA myi Ježovin Lada Toljatille kauden 2014–2015 alkuvaiheessa. Ježovin vietti Toljatissa vain neljä kuukautta, sillä SKA osti hänet takaisin vaihdossa Jevgeni Ivannikoviin.


title: Antero Pernaja

text: Veli Antero Pernaja (22. elokuuta 1902 – 16. maaliskuuta 1985) oli suomalainen arkkitehti ja professori. Hän oli Teknillisen korkeakoulun huoneenrakennusopin professori 1951–1965. Hän suunnitteli Helsinkiin esimerkiksi Postisäästöpankin pääkonttorin (1943–1955) ja sen Hakaniemen konttorin (1960, Nils-Henrik Sandellin kanssa). Hän suunnitteli myös Kansallis-Osake-Pankin pääkonttorin uudisrakennuksen (1962, Nils-Henrik Sandellin kanssa).


title: Asklepieion (Epidauros)

text: Asklepieion (; ) eli Asklepioksen pyhäkkö oli antiikin aikainen lääkintätaidon ja parantamisen jumalalle Asklepiokselle omistettu pyhäkköalue Epidauroksessa Peloponnesoksen niemimaalla Kreikassa. Siihen kuului muun muassa temppeleitä, parantola, gymnaasi, stadion sekä suuri Epidauroksen teatteri. Pyhäkköalueen arkeologinen kohde, johon nimellä "Epidauros" yleensä viitataan, sijaitsee Epídavroksen kunnassa lähellä Lygourióta.


title: Asklepieion (Epidauros)

text: Epidauroksen Asklepieion oli antiikin aikana yksi Välimeren alueen tärkeimmistä pyhiinvaelluskohteista. Vuodesta 1988 arkeologinen alue on Unescon maailmanperintökohde nimellä "Asklepioksen pyhäkkö Epidauroksessa". Arkeologisen alueen yhteydessä toimii Epidauroksen arkeologinen museo.


title: Asklepieion (Epidauros)

text: Asklepieionin paikka oli alun perin Maloksen ja sittemmin Apollon Maleataan kulttipaikka. Apollon oli kreikkalaisten vanha parantajajumala ennen kuin tehtävä siirtyi tämän poikanakin pidetylle Asklepiokselle, ja Maleatas oli tämän doorilainen lisänimi. Paikka kehittyi Epidauroksen kaupungin kultin keskukseksi viimeistään 500-luvulla eaa. ja muuntui Apollonin kulttipaikasta Asklepioksen kulttipaikaksi 400-luvulla eaa. Väitettiin myös, että Asklepioksen mytologinen syntymä olisi tapahtunut juuri Epidauroksessa. Ensimmäisenä tämä näkemys tunnetaan Hesiodokselta. Alkuvaiheessa Asklepiosta palvottiin heeroksena, ei jumalana.


title: Asklepieion (Epidauros)

text: Paikan keskiössä oli Asklepioksen temppeli sekä siihen liittynyt parantola-alue, jossa potilaat saattoivat nukkua yönsä ja toivoa jumalan ilmestyvän heille unen aikana. Myöhemmin alueelle rakennettiin erilaisia oheistoimintoja, joiden oli tarkoitus viihdyttää varakkaita potilaita: akustiikastaan kuuluisa suuri Epidauroksen teatteri, stadion ja muut urheilukentät, majatalot sekä kylpylät muuttivat pyhäkön luonnetta eräänlaiseksi oman aikansa terveysturismin keskukseksi. Myös seudun luonnolla ja muun muassa vesilähteillä oli merkitystä hoidoille. Epidauroksessa kerrottiin tapahtuneen monenlaisia ihmeellisiä parantumisia. Ihmeparantumisia kirjattiin ylös, ja osa näistä dokumenteista on nähtävissä alueen museossa. Pyhäköllä järjestettiin suuret yhteiskreikkalaiset Asklepieia-juhlat joka neljäs vuosi aina yhdeksän päivää Isthmian kisojen jälkeen. Ne olivat alun perin urheilukisat ja noin vuonna 380 eaa. niihin lisättiin runous- ja musiikkikilpailut.


title: Asklepieion (Epidauros)

text: 300-luvulta eaa. lähtien Epidauroksen maine levisi ympäri antiikin Kreikkaa ja koko Välimeren aluetta, ja suuri joukko ihmisiä teki paikalle pyhiinvaelluksia ja toiviomatkoja. Epidauroksen kaltaisia Asklepioksen pyhäkköjä rakennettiin eri puolille kreikkalaista maailmaa, mukaan lukien Kosin Asklepieion ja Ateenan Asklepieion. Epidauros pysyi suurimpana ja vauraimpana, ja sen maine oli suurimmillaan 200-luvulla eaa. Kun Rooman kaupunkia vaivasi kulkutautiepidemia vuonna 293 eaa., lähtivät he hakemaan Epidauroksesta apua. Roomalaiset saivat Epidauroksesta mukaansa käärmeen, sillä Asklepioksen uskottiin voivan ottaa käärmeen olomuodon. Ei ole tiedossa, katosiko kulkutauti Asklepios-käärmeen saapuessa Roomaan.


title: Asklepieion (Epidauros)

text: Roomalaiset myös tuhosivat Asklepieionin, sillä vuonna 87 eaa. roomalainen sotapäällikkö Sulla joukkoineen ryösti ja hävitti pyhäkön alueen. Myöhemmin alue rakennettiin uudelleen, ja pyhäkkö kukoisti jälleen 100-luvulla jaa. Pyhäkkö jatkoi toimintaansa aina antiikin ajan loppupuolelle asti. Gootit tuhosivat paikan vuonna 395. Vielä 400-luvulla paikka toimi eräänlaisena vanhan kreikkalaisen pakanauskon harjoittajien viimeisenä turvapaikkana, kunnes kristinuskon vakiintuminen johti pakanapyhäkköjen sulkemiseen. Loppuvaiheessa paikka oli kristillinen parannuskeskus ja alueelle rakennettiin suuri basilikakirkko.


title: Asklepieion (Epidauros)

text: Arkeologiset kaivaukset alueella aloitti Ateenan arkeologinen seura vuonna 1881 Panagiótis Kavvadíaksen ja Valérios Stáisin johdolla. Niitä jatkoi École française d’Athènes eli Ranskan arkeologinen koulu heti toisen maailmansodan jälkeen ja Ioánnis (Giánnis) Papadimitríou vuosina 1948–1951.


title: Asklepieion (Epidauros)

text: Asklepieion on rakennettu laaksoon. Pyhäkön pääalueen ja urheilupaikkojen jäännökset sijaitsevat laakson keskellä, kun taas teatteri on rinteessä alueen etelälaidalla. Nykyisin alueella on pieni arkeologinen museo, Epidauroksen arkeologinen museo. Se sijaitsee varsinaisen pyhäkköalueen ja teatterin välissä.


title: Asklepieion (Epidauros)

text: Alueen merkittävimpiin rakennuksiin kuuluvat:


title: Asklepieion (Epidauros)

text: Asklepioksen temppeli


title: Asklepieion (Epidauros)

text: Asklepioksen temppeli rakennettiin noin vuonna 380–375 eaa. ja sen suunnitteli arkkitehti Theodotos. Se korvasi varhaisemman Asklepioksen temppelin, joka sijaitsi uuden temppelin kaakkoispuolella. Temppeli edusti doorilaista tyyliä. Sen stylobaatin koko oli noin 11,8 x 23,1 metriä. Siinä oli 6 x 11 pylvästä, joiden korkeus oli noin 5,2 metriä. Temppelin cellassa oli 4 x 7 pylvästä. Temppelissä oli kullasta ja norsunluusta tehty Asklepioksen kulttikuva. Asklepioksen alttari oli temppelin itäpuolella; eteläpuolella sijaitsi Apollonin alttari. Kosin Asklepieionin temppeli rakennettiin myöhemmin temppelin kopioksi.


title: Asklepieion (Epidauros)

text: Enkoimeterion eli Abaton


title: Asklepieion (Epidauros)

text: Enkoimeterion eli Abaton oli Asklepioksen temppelin pohjoispuolella sijainnut rakennus, jossa potilaat nukkuivat ja odottivat Asklepioksen ilmestyvän heille yöllä unen aikana, mikä oli osa hoitoprosessia. Se rakennettiin noin vuonna 400–350 eaa. Rakennus oli kaksiosainen stoa ja edusti joonialaista tyyliä. Alkuperäisen stoan koko oli noin 38,1 x 9,4 metriä. Sen länsipuolelle rakennettiin roomalaisena aikana kaksikerroksinen laajennos, jolloin kokonaispituudeksi tuli noin 70,9 metriä.


title: Asklepieion (Epidauros)

text: Artemiin temppeli


title: Asklepieion (Epidauros)

text: Artemiin temppeli sijaitsi Asklepioksen temppelin kaakkoispuolella. Se rakennettiin noin vuonna 330–300 eaa. ja edusti doorilaista tyyliä.


title: Asklepieion (Epidauros)

text: Tholos


title: Asklepieion (Epidauros)

text: Tholos eli pyörötemppeli sijaitsi Asklepioksen temppelin lounaispuolella. Se rakennettiin noin vuonna 360–320 eaa. ja sen suunnitteli mahdollisesti Polykleitos nuorempi. Sen ulkolaidalla oli 26 doorilaista pylvästä ja sisäpuolella 14 korinttilaista pylvästä. Sen stylobaatin halkaisija oli noin 21,3 metriä. Tholoksen lattian alla oli pyöreä labyrintti, jonne laskeuduttiin keskellä olleesta aukosta. Labyrintin halkaisija oli noin 13,4 metriä. Labyrinttiä käytettiin mahdollisesti Asklepioksen pyhien käärmeiden säilytyspaikkana.


title: Asklepieion (Epidauros)

text: Gymnasion


title: Asklepieion (Epidauros)

text: Gymnasion eli eräänlainen urheilu- ja voimistelusali sijaitsi varsinaisen pyhäkköalueen eteläpuolella. Se rakennettiin noin vuonna 280 eaa. Gymnasion koostui stoien ja muiden huoneiden ympäröimästä peristyylipihasta. Roomalaisena aikana paikalle rakennettiin odeion.


title: Asklepieion (Epidauros)

text: Odeion


title: Asklepieion (Epidauros)

text: Odeion eli musiikkiteatteri rakennettiin roomalaisena aikana gymnasionin paikalle. Se oli pieni katettu teatteri, jossa oli kaksikerroksinen näyttämörakennus ja jonka orkhestran lattia oli päällystetty mosaiikein.


title: Asklepieion (Epidauros)

text: Epidauroksen stadion


title: Asklepieion (Epidauros)

text: Stadion sijaitsi varsinaisen pyhäkön lounaispuolella. Se rakennettiin noin vuonna 480–338 eaa. Stadionin pituus oli 181 metriä ja sillä järjestettiin erilaisia urheilukilpailuja muun muassa osana Asklepieia-juhlaa.


title: Asklepieion (Epidauros)

text: Epidauroksen teatteri


title: Asklepieion (Epidauros)

text: Epidauroksen puoliympyränmuotoinen teatteri on parhaiten säilynyt antiikin aikainen teatteri ja myös yksi suurimmista. Se rakennettiin noin vuonna 350–300 eaa. ja sen suunnitteli Polykleitos nuorempi. Teatteri on kuuluisa akustiikastaan. Nykyisin teatteri on alueen suosituin nähtävyys ja siellä esitetään kesäisin antiikin aikaisten näytelmien uusintaesityksiä.


title: Asklepieion (Kos)

text: Asklepieion (; ) oli antiikin aikainen lääkintätaidon ja parantamisen jumalalle Asklepiokselle omistettu pyhäkköalue Kosin saarella Kreikassa. Siihen kuului muun muassa temppeleitä, parantola ja kylpylä. Sen arkeologinen kohde sijaitsee noin 3,5 kilometriä Kosin kaupungista lounaaseen lähellä Platánin kylää.


title: Asklepieion (Kos)

text:
Asklepieionin paikka on hautalöytöjen perusteella ollut jonkinlaisessa käytössä mykeneläisenä aikana sekä geometrisellä kaudella. Antiikin aikana paikalla oli alun perin Apollon Kyparissioksen pyhäkkö. Apollon oli kreikkalaisten vanha parantajajumala ennen kuin tehtävä siirtyi tämän poikanakin pidetylle Asklepiokselle. Lisänimi Kyparissios viittaa paikan sypresseihin. Kosille Asklepioksen kultti saapui 300-luvulla eaa. Ensimmäinen Asklepiokseen liitetty rakennelma paikalla oli tuona aikana rakennettu Asklepioksen alttari.
Varsinaisen Asklepieionin rakentaminen alkoi 200-luvulla eaa. Ensimmäinen, pieni Asklepiokselle omistettu temppeli rakennettiin vuosisadan alussa. Näin paikka on syntynyt Kosilla vaikuttaneen lääketieteen isäksi kutsutun Hippokrateen ajan jälkeen. Vuonna 242 eaa. temppeli julistettiin suojelluksi ja sodilta rauhoitetuksi alueeksi. 100-luvulla eaa. paikka sai Pergamonin kuninkaan Eumenes II:n suosion. Sinne rakennettiin uusia tasanteita ja vanha Asklepioksen temppeli korvattiin uudella ja suuremmalla temppelillä. Myös kokonaisuuteen kuulunut Apollonin temppeli rakennettiin 100-luvulla eaa. Roomalaisena aikana Asklepieionilla oli osittainen verovapaus ja paikalle rakennettiin muun muassa suuri roomalainen kylpylä.


title: Asklepieion (Kos)

text: Pyhäköstä kehittyi yksi antiikin maailman keskeisimmistä lääkinnällisistä pyhäköistä ja yksi tunnetuimmista lukuisista Asklepieioneista Epidauroksen Asklepieionin ohella. Pyhäkön papiston katsottiin polveutuvan Asklepioksesta. Paikassa harjoitettiin parannustoimintaa sekä todennäköisesti kehitettiin ja opetettiin lääketiedettä Hippokrateen perintönä. Parannustoiminnan keskiössä oli usko jumalan ilmestymiseen potilaille unessa, kun nämä nukkuvat temppelin ympärille tätä varten rakennetuissa rakennuksissa. Myöhemmin paikalla harjoitettiin myös ajan kehittyneempään lääketieteeseen perustuneita hoitoja. Paikalla järjestettiin joka viides vuosi suuri Asklepieia-juhla, johon kuului musiikki- ja urheilukilpailuja.


title: Asklepieion (Kos)

text: Asklepieion oli käytössä 500-luvulle jaa. saakka. Osa sen taideaarteista vietiin roomalaisena aikana muualle. Alue raunioitui maanjäristyksissä vuosina 469 ja 554 ja mahdollisesti myös anatolialaisten hyökkäyksessä. 1400-luvulla Asklepieionin kiviä käytettiin Kosin kaupungin Neratzián linnan rakentamiseen. Ajan myötä pyhäkön sijainti unohtui.